
I. 

A Toldi monda eredetéről, fejlődéséről és első feldolgozásá- 
nak forrásáról jóformán még semmi bizonyosat nem tudunk. Jelen- 
leg még a felett sem dönthetünk, vájjon szólhatunk-e egyáltalában 
Toldi mondáról, nem tudjuk, nem kell-e Ilosvai krónikáját hiteles 
történetnek tekinteni. 

Körülbelül hetven éve annak, hogy Arany János ^ TOLDI "-ja 
megjelent és azóta irodalmunknak nagyérdekü, de eldöntetlen 
problémája maradt a Toldi kérdés. Legkitűnőbb tudósaink foglal- 
lalkoztak már vele, de feltevéseik és kutatásaik homlokegyenest 
ellenkező eredményekre vezettek. A vita főleg a körül folyt, vájjon 
mondai vagy történeti alak-e Toldi Miklós és ha mondai, idegen 
eredetű avagy nemzeti mondáink közé tartozik? Az összes fel- 
tevéseknek akadtak követői, de végleges megállapodásra még senki 
sem jutott. 

A legelső, ki e kérdéssel foglalkozott irodalomtörténetünk 
atyja Toldy Ferenc^ volt. Ö a lelkesedés és rajongás első hevében, 
melyet Arany remekműve felidézett Toldi históriájában egy ős- 
magyar Herkulesmonda töredékét akarta feltalálni. E nézetnek 
azonban alig akadtak komoly követői. Egyrészt mert nincs bebizo- 
nyitva, hogy egyáltalában volt ősmagyar Herkulesmondánk és 
másrészt Toldi Miklósnak sem alakja, sem története nem eléggé 
jelentős ily nagyszerű mondakörre. Toldi legszebb hőstette is (egy 



1 A magyar költészet története. II. kiadás. Pest, 1867. 



közönséges bajvívó legyőzése) sokkal csekélyebb, semhogy azzal 
a népképzelet, mint a legnagyobb erő próbájával megelégedett 
volna. Jól mondja Kemény Zsigmond^: „Alig van a középkornak 
egyetlen lovagregénye is, melynek hőse a heraklesi mondakörhöz 
és a hitregei tulajdonitványokhoz közelebb ne állana, mint épen 
Toldi/Az ősmagyar Herkulesről szóló nézetet tehát teljesen elvetjük. 

Qreguss Ágost és Heinrich Gusztáv szintén mondai eredetűnek 
tartották Toldi Miklós históriáját, de kutatásaikban ugyancsak téves 
útra jutottak, ök merőben idegen eredetet tulajdonítanak a mondá- 
nak és pedig Greguss francia, Heinrich német eredetűnek tartja. E 
két ellentétes nézet természetesen nem állhat meg. 

Greguss Ágost ^ „4 mesés elemekről Shakespeareben*" cimü 
tanulmányában fejti ki nézetét. Shakespeare „Ahogy tetszik'' cimü 
vígjátékából indul ki. Ennek forrása Chaucer egy meséje volt: 
„The Cocke Tale of Gamelyn** (A szakács meséje Gamelyn"-röl), 
mely mese francia eredetű. Greguss szerint a Toldi monda ép 
ezzel a francia Gamelynnel volna kapcsolatba hozható. Érvelései 
azonban igen gyengék. Toldi Miklós és Gamelyn közt legfeljebb 
csak annyi hasonlóság van, hogy Gamelyn is összevesz idősebb 
testvérbátyjával. De helyzete, küzdelme és története merőben más, 
mint Toldié. És különben is, ha a két történet nem volna ennyire 
elütő és esetleg hasonló helyzetek és epizódok előfordulnának is, 
a kettő közt kapcsolatot még sem szabad feltételezni. Nincs ugyanis 
semmi bizonyítékunk, hogy a francia Gamelyn mese akár írásban, 
akár szájhagyomány utján valahogy eljutott volna hozzánk. Sőt a 
Gamelyn mesét még Franciaországban is elfeledték. Az eredeti 
mese, Chaucer vagy Shakespeare francia forrása ismeretlen. Ez a 
mese tehát nem volt oly népszerű, hogy mi átvehettük volna. 
Nincs bizonyítékunk arra, hogy a Gamelyn mese átvándorolt 
Német- vagy Olaszországba és így majdnem kizártnak tekinthető, 
hogy hozzánk eljutott. Két hasonló, de egymástól nyelvileg távol- 
eső mese közt kapcsolatot csak akkor tételezhetünk fel, ha ugyanaz 
a mese a közbeeső országok mindegyikében ugyanúgy vagy szá- 
mos változatban ismeretes. Ez pedig a Gamelynről nem mondható. 

Ugyanezen elv alapján utasítjuk vissza Heinrich Gusztáv^ 



1 Kemény Zsigmond. Tanulmányok. Pest, 187a 

^ Pesti Napló. Tárca cikksorozat. 1874. jul. 17., 18., 19- 

3 Phllologiai KOzlöny 111. kötet 



nézetét, aki Toldit a német Kurzibolddal akarta azonositani. 
ö maga is elismeri, hogy a hasonlóság a két alak közt igen kevés 
és igy mi a részletek cáfolásába nem is bocsátkozunk. Öt főleg az 
tévesztette meg, hogy Toldi is, mint Kurzibold nagy erejű hös, de 
komikus helyzetbe jut. Tanulmányunk amúgy is kiválóan Toldi e 
két komikus kalandjával foglalkozik és igy erről bőven lesz alkalmunk 
szólni. Előre is megjegyezhetjük, hogy e két komikus kaland, noha 
idegen eredetű, a Kurzibold mondával semmi összefüggésben nincs. 

A Toldi monda idegen eredetéről szóló teóriák ezek szerint 
nem állják meg a helyüket. 

Szemben áll velők azok nézete, kik Toldit magyar, de nem 
mondai, hanem történeti alaknak tekintik. Ezek között legelső volt 
Kemény Zsigmond báró.^ Szerinte „Toldi Miklós ha nem is nevez- 
tetett, épen igy élt és bár alakjához idővel mondai, költői elemek 
csatoltattak, valóságos és reális alakja és története mégis oly erős 
volt, hogy a nép költészete e kettős elemeket nem birta kiegyez- 
tetni. Más szóval ily alakot nem teremt a nép, a magyar nép 
pedig a legkevésbbé." Ezzel Kemény azt akarja mondani, hogy 
Toldi Miklós alakja nem lehet költött, a história semmi esetre sem 
a népmonda terméke. Magában a krónikában lehetnek ugyan mondai 
elemek, de ezek csak későbbi hozzátoldások és éles ellentétben 
vannak Toldi valóságos és reális alakjával. Toldi Miklós valóságos 
és reális alakját pedig Kemény főleg a két komikus epizódban 
látja. Ezt tartja a mondában a legerősebb „emberi dokumentum- 
nak'' és főképen erre alapítja azt a nézetét, hogy Toldi Miklós 
nem lehet mondai személy és a krónika nem népmondát, de meg- 
történt tényeket beszél el. „A népköltészet — irja tovább — gyak- 
ran eltűri a komikumot, de a groteszket'soha. Hősét néha furcsa 
helyzetekbe hozza ugyan, azonban belőle bohócot kit okvetlen 
lenevetni és kigúnyolni keljen, nem csinál . . . Ezen monda tehát 
megtörtént tényen épül.'* 

Kemény eszerint Toldit magyarnak veszi, de nem tartja 
mondai alaknak a sirrablás és az özvegygyei való komikus jelenet 
miatt. E két epizódot annyira reális és emberinek tekinti, hogy 
ezek kizárnak minden feltevést Toldi mondai különösen magyar 
népmondai eredetiségéről. 

Felfogása igen helyes az összes eddigi teóriák közül kétség- 

1 Tanulmányok. Pest 1870. 

kivül a legelfogadhatóbb. Mi azonban más nézeten vagyunk. Ki 
fogjuk mutatni, hogy e két csúfondáros epizód nem tartozik a 
Toldi mondához, ezek ősrégi idegen eredetű mesék, melyek épen 
a XVI. században kezdtek elterjedni. Eljutottak minden nemzet 
irodalmába és igy kerültek el hozzánk. 

Ha azonban Toldi Miklós valóságos és reális alakjáról lévő 
legerősebb bizonyítékról kimutatjuk, hogy idegen eredetű mese és 
nem tartozott Toldira, úgy annak valóságos és reális alakja újra 
elhalványul. Személye ismét a monda ködébe vész és mi Ilosvai 
krónikájában nem történetet, hanem újra csak mondát fogunk látni. 
Megdől tehát Kemény Zsigmond báró nézete „. . . . hogy ilyen 
alakot nem teremt a nép, a magyar nép pedig legkevésbbé." 

Szerintünk : Az híres neves Toldi Miklósnak jeles cselekede- 
teiről és bajnokságáról való história tisztán monda és pedig magyar 
népmonda. Betoldott idegen elem benne csak a két komikus, Toldi 
jellemével össze nem egyeztethető, csúfondáros epizód. 

Bizonyítékaink erre nézve igen egyszerűek. 

Ilosvai krónikájában nincs egyetlen rész sem, mely történelmi 
tény vagy legalább is országos fontosságú esemény lenne. Prága 
ostromát kivéve, mely sohasem történt meg, az egész krónika 
Toldi személyes tetteit beszéli el. Ezek közül pedig egy sincs, 
mely a történelembe beillenék. Toldinak nincs egyetlen tette, mely 
történelmi színvonalra emelkednék. Toldi nem került bele a törté- 
nelembe. Nevét a történelem fel nem jegyezte, tetteit más krónika 
meg nem örökítette, Ilosvai anyagát nem is menthette máshonnan, 
mint a mondából. 

Történelmi kutatások is folytak Toldi személyét és bajnoki 
tetteit kideríteni, de ezek a kutatások teljesen eredménytelenek 
maradtak. Szilády Aron^ és Nagy Iván^ kiderítették ugyan, hogy 
élt Nagy Lajos idejében, egy virágzó Toldi család, melynek volt 
Miklós nevű tagja is, de semmi mást nem tudnak róla. 

A történelem a bajnoki tettekről mit sem tud. Nincs egyetlen 
adatunk sem, mely igazolná, vagy csak sejtetni engedné Toldi 
Miklós a hős történelmi létezését. így nincs semmi okunk a kró- 
nika mondai eredetüségében kételkedni. 

Az sem szenvedhet kétséget, hogy ez a monda a maga egé- 

1 Szilády Áron: Régi magyar költök tára. III. kötet. 
^ Nagy Iván: Magyarország családai. Pest 1857. 

szében nem lehet idegen eredetű. Ilyen históriát a népképzelet nem 
vesz át. A nép csak a legnagyobb arányú, a legfenségesebb mon- 
dákat veszi át. A Theseus monda, a Grál monda, a Trisztán vagy 
a Niebelung monda, méltán ihlette meg a szomszédos népek köl- 
tészetét és e fényes alakok még ma is élénken élnek a népképze- 
letben. De oly apró jelentéktelen monda, mint a Gamelyn vagy a 
Kurzbold monda csak saját szűk körében marad és idővel ott is 
elenyészik. Ilyen kisebb mondákat gyakran költ a nép, de röstell 
őket átvenni. 

A Toldi monda is a kisebb mondákhoz tartozik. 

Az itt előforduló hőstettek korántsem a középkori lovagideá- 
lok. Csupa apró lokális mendemondák, — Kemény őket akrobata 
produkcióknak nevezi — melyek egy nagy erejű hős nevéhez 
fűződtek. Minden egyes monda és Toldi Miklós egész alakja érez- 
hetően magán viseli a magyar föld és a magyar szellem bélyegét. 
Ez a történet a maga egészében csak magyar népmonda lehet. 

Van ugyan a krónikában két kis epizód, mely úgy a magyar 
nép szellemétől, mint Toldi hősi jellemétől teljesen elüt, az özvegy 
asszonynyal való kaland és a sirrablás. De ezekről ki fogjuk 
mutatni, hogy merőben idegen eredetű betoldások, szorosan együvé 
tartoznak és tulajdonképen egy történetet alkotnak. Maga a sirrab- 
lási történet az irodalom egyik legelterjedtebb meséje, mely épen 
XVI. században indult világkörüli útjára. Eljutott úgyszólván minden 
nemzet irodalmába. Meg van számos feldolgozásban az olasz, 
francia, német, angol irodalomban, sőt a dán, holland és izland 
népköltészetben is. így nincs mit csodálnunk, hogy eljutott a 
magyar irodalomba. 

Különös és csodálatos azonban az, hogy kétféle sirrablási 
kaland terjedt el a világirodalomban. Egy burleszk-komikus, mely- 
nek alapja egy Boccaccio novella és egy szentimentális romantikus, 
mely görög eredetű. A kettő közt a tartalmi különbség is körül- 
belül az, ami tartalmi különbség van az Ilosvai és az Arany-féle 
sirrablás közt. Azaz a komikus sirrablási kaland tartalma lényegé- 
ben az, hogy a mese hőse (llosvainál Toldi) csúfosan felsül egy 
asszonynyal szemben, éjjel egy szál ingben kiesik az utcára, itt 
tolvajokkal találkozik, kikkel elmegy a templomba egy gazdag sirt 
kirabolni. Maga a mese hőse megy le a sirba, a kincseket kiadja 
és miután mindent kiadott, a rablók ráfordítják a sirkövet, úgy 

hogy ő reggelig benmarad. Amint látjuk Ilosvai a Boccaccio-féle 
sirrablási kalandot szőtte be. 

A szentimentális romantikus sirbolti jelenet szerelmi regé- 
nyekben fordul elő. Itt a szerelmes hős nem rabolni megy a sirba, 
hanem hogy holtnak vélt jegyesét még egyszer láthassa. És mikor 
zokogva ráborul a holt tetemre és azt csókjaival elárasztja, a leány 
felébred, mert nem volt halott, csak tetszhalott. A sirrablást idegen 
rablók követik el Nem tagadhatjuk, hogy e változattal a Toldi 
Szerelmében előforduló sirrablás rokonságot mutat. 

Feladatunk lesz tehát bemutatni a sirrablási mese mindkét 
változatának eredetét, elterjedését, lehetőleg minden feldolgozását 
és variánsát, hogy kitűnjék, milyen úton-módon jutottak be a 
magyar irodalomba. Természetesen első sorban Ilosvai közvetlen 
forrását kell megállapitanunk, mert Aranynál, ha motivumai közt 
van is hasonlóság az idegen elemekkel, egyenes átvételről szó 
sem lehet. 

Amikor azonban a Toldi kérdés legkényesebb pontjáról, a 
két komikus epizódról kimutatjuk, hogy idegen eredetű betoldás és 
igy eredetileg nem tartozhatott a Toldi mondához, uj világitásban 
tüntetjük fel az egész krónikát, Toldi jellemét, sőt Ilosvai költői 
képességét és képzettségét. Mi e kutatással egyszersmint bizonyí- 
tani akarjuk a krónika mondai eredetiségét, Toldi tiszta mondai 
jellemét, sőt rekonstruálni akarjuk az eredeti XVI. századbeli 
magyar népmondát. Feladatunk lesz tehát részletesen elemezni 
Ilosvai krónikáját és kimutatni, hogy az legföljebb csak külformá- 
jában történeti krónika, valójában magyar népmondai elemeket 
rejt. Továbbá be kell bizonyitanunk, a két komikus kaland idegen 
eredetüségét, bemutatjuk e mesék egész filogenezisét és rámutatunk 
azon legközelebbi forrásokra, melyekből Ilosvai e történetet vehette. 

Azonban már e helyen is ki kell jelentenünk, hogy össze- 
hasonlitó kutatásunk teljes eredménnyel nem járt. Ilosvai közvet- 
len forrását nem találtuk meg. Ki tudjuk mutatni a két komikus 
kaland első feldolgozását, bemutatjuk a mesék elterjedését, minden 
megtalálható változatát, sőt rokon meséket és fabliókat is fölhozunk. 
Mindezekből ki fog tűnni, hogy Toldi sirrablása minden részletben 
meglepően egyezik az idegen mesében előforduló sirrablással, az 
özvegyasszonynyal való komikus jelenete azonban némi eltérést 
mutat. Sehol sem találtuk meg az oroszlánra ugrató cselt. Ellenben 



11 



minden mesében a hős épugy mint Toldi, éjjel egy szál ingben 
esik ki az utcára és ezután követi el a sirrablást. Ez a lényeges 
különbség és e még lényegesebb hasonlóság teszi főkép érdekessé 
a kérdést és a legszélesebb alapú kutatást követeli. 



II. 

Szerintünk Ilosvai krónikája tisztán monda és pedig magyar 
történeti monda. Formájában és tartalmának igazságában ez a 
krónika semmivel sem különbözik azoktól a krónikáktól, melyek 
külformájukban száraz puszta történetet Ígérnek, de tulajdonképen 
egy-egy nemzeti mondánk nyomait rejtik. Sajátságos paradoxon, de 
való, hogy krónikásaink voltak megölői, de egyúttal fenttartói is 
a nemzeti mondáinknak. Már Anonymustól kezdve a krónikások 
megvetik a mondát, a parasztság hazug meséit, a hegedűsök 
csacska énekét és ők e helyett a tiszta igazságot akarják megirni. 
Tulajdonkép pedig alig tesznek egyebet, mint megismétlik a csacska 
hegedűs énekét, de elhagyják annak minden báját és költészetét. 
Sőt ha a mondai anyagot kevésnek találják, kompilálnak hozzá 
ahonnan csak tudnak. Hogy Anonymus csakugyan igy tett, azt 
nem nehéz kimutatni. Megváltoztatta, kiforgatta, de ő őrizte meg 
számunkra a honfoglalás mondáit. Ugyanigy vagyunk több verses 
krónikáinkkal, egész a XVII. századig. Sajnos, egyikről sem mond- 
hatjuk, hogy tisztán valamely nemzeti mondánk versbe foglalása 
volna, de hány történeti költeményünkben mutathatunk mondai 
elemekre. 

Ilosvai Selymes Péter sem járt el máskép. Száraz, zavaros 
kronológiát tákolt össze a Toldi mondából, vagy talán mondákból. 
Legfőbb gondja az volt, hogy művének tudós történelmi szint 
adjon. Adatokat halmoz akár Tinódi, de ettől eltekintve, van-e más 
történeti jelleg is munkájában? Alig. Az egész krónika csak 
epizódok sorozata, Toldi apróbb, nagyobb hőstetteinek elbeszélése. 
Ezek pedig inkább mondák, mint reális történeti tények. Ez a 
krónika nem történet. Nem beszél el országos fontosságú esemé- 
nyeket és Toldi sem az ország sorsát intéző személyiség. A történeti 
külszin tehát meg ne téveszszen bennünket. Nincs ebben a króni- 
kában 3emmi történet, az egész história csak mese naiv népmese 

Mig Toldi György velencei Károly udvarában uraskodik, 
Miklós odahaza a béresekkel dolgozik egy sorban. Óriási erejéről 
hires vala. Történik, hogy bátyjának egy szolgáját megöli. Miklós 
bujdosni kénytelen. Éren és nádon rejtőzik, tulajdon anyja is csak 
titkon táplálhatja éléssel. De addig bolyong és bujdosik, mig eljut 
a király elé és itt nagy hőstetteket visz véghez. A király meg- 
kegyelmez neki, sőt fényesen megjutalmazza. így lesz Toldiból 
hires-neves vitéz, de nem történeti hős. Egyetlen tette sem emel- 
kedik történeti szinvonalra. 

Mert vájjon a prágai kaland, mely sohasem történt meg, a 
nyomóruddal való hires jelenet, a kóbor bajvivók legyőzése, az 
elszabadult bika megfékezése — történelmi tettek-e? Bizonyára 
nem. E szerint megállapíthatjuk, hogyha valóban létezett is Toldi 
Miklós nevű hősünk, az nem volt történelmi személyiség, tetteit a 
történelem fel nem jegyezte és mikor Ilosvai róla krónikát irt, forrása 
nem lehetett a történet, hanem a monda, bizonyára a népmonda. 

A krónika mondai eredetüségének legerősebb bizonyítéka 
is Toldi tiszta magyar népmondai jelleme. Ha szorgosan szem- 
ügyre vesszük a krónikát, Toldi Miklós alakjában oly fokozatos 
finoman szőtt költői jellemrajzot találunk, melyet Ilosvai puszta 
történeti tényekből nem lett volna képes megalkotni. Sőt ő maga 
akárhány helyen is elárulja, mennyire nem volt tisztában hősének 
alakjával és jellemével. Ilosvai csupán az eseményeket rótta egymás 
mellé nem a legvilágosabb szerkezetben és hogy ebből mégis 
kitűnik egy tiszta népmondai hősi jellem, az csak azt bizonyltja, 
hogy ez a népmonda valóban megvolt Ilosvai előtt. Csupán egy 
torzvonás van Toldi jellemében, mely a magyar népmondai 
eredetüségnek is élesen ellentmondana : a két komikus kaland. 
Erről azonban kifogjuk mutatni, hogy nem tartozott a Toldi mon- 
dához. A mai népmonda sem ismeri őket, ezek idegen eredetű 
mesék. Az idegen eredetüségüket már csak azért is fontos bebizo- 
nyítani, mert csak igy menthetjük meg Toldi tiszta népmondai 
jellemét. 

Lássuk e jellemrajzot. 

Toldi a mese elején szerény kevéssel is megelégedő dolgos 
jó fiu. 

Otthon Toldi Miklós lakik az anyjával, 
Lát minden dologhoz az béres szolgákkal. 



15 

Nagy erejét mindnyájan csodálják és 6 szereti is ezt muto- 
gatni, de csak naiv ártatlan dolgokban. 

Nagy malomköveket emelget egy karjával. 

Hirtelen lobbanékony és még gyilkosságra is vetemedik, de 
bűneit megbánja és elbujdosik, noha csak egy szolgát ölt meg^ 

A béresekkel egy sorban dolgozik, de személyére büszke és 
tekintélyt köyetelö. Ez tipikus magyar alföldi paraszt vonás. Népies 
Íróinknak többször találkozunk ugyanilyen jelenettel. 

Lacfi András hadaival elvonul Toldi mellett: 

Sok szóval az utat tőle kérdik vala 
Toldi Miklós ezen igen búsult vala 
Nyomó rudat félkezével kapta vala 
Buda felé utat azzal mutogat vala. 

E finom néplélektani vonás csak nem lehet Ilosvai meg- 
figyelése ? 

Valami szerény félénkség vagy szemérem is van fellépésében. 
Saját erényeinek sok érdemet nem követel és hamar mindennel 
megelégszik. Pesten az elvadult bikát megfékezi és örül, hogy sok 
máj neki adatott vala. Az udvari szakácsokat csak étjéért szol- 
gálja. 

Mindamellett titkos ambíciója, hogy nagy erejét mindenütt 
bemutassa. Otthon a parasztok közt, mint már emiitettük, nagy 
malomköveket emelget egy karjával. Ez inkább csak játék. De 
mikor György vitézei hazajönnek és rudat hánynak vala, ő is 
közéjük megy és két annyira veti a rudat. Ugyanúgy bámulatba 
ejti a szakácsokat, mikor két öreg kondért vízzel teli hozza vala. 
Végre Lajos király előtt is rudat hány és csak akkor mondja meg, 
hogy ö az elókelö Toldi György öcscse és gyilkosság miatt buj- 
dosik. Pedig talán amúgy is kegyelmet kaphatott volna. Ez tipi- 
kus népmondai jellemvonás. 

Némán tűri bátyja méltatlan bánásmódját és gyermeki gyön- 
géd viszony van anya és fiu közt. Bujdosásban az anyja Miklóst 
titkon éléssel táplálja és ugyancsak titkon rozstésztában száz aranyat 
küld neki. A hütös szolga is a jó Miklósnak fogja pártját. Ez a 
kis család : az anya fiu és a hű szolga és más felől az első szülött 
gonosz báty a leghagyományosabb népmeséi jellemek. Puszta tör- 
téneti krónikában sohasem szerepelhetnek. Ép oly gyermeki lágy 
szive van Miklósnak a szegény özvegy asszonynyal szemben: 



14 

Vala az asszonynak . . . nagiy siralma 
Toldi Miklós érté meg okát siralmának 
Oly Igen megszáná az asszony siralmát. 

De rettenhetetlen és könyörtelen a bajvivásban. 

Ime mihelyt Toldi az porondra juta . . . 

Ottan ó csolnakját vizén elbocsátá, 

A cseh vitéz kétái mi légyen annak oka ? 

,,Tudod vitéz — monda — elég egy emt>emek 
Vizén egy csolnakba járni egy személynek 
Meg kell ma itt halni, tudod egyikünknek". 

Még jobban látjuk jellemét a következő szakaszokban : 
Toldi Miklós csehet térdére ejté. 

Oly igen szabódván cseh vitéz így szóla 
„Fiam kérlek, de ne siess halálomra: 
Tizenkét vitéz minden sok marhája 
Tied lészen vitéz magammal apródsága.'' 

Meg sem hajla szive jó Toldi Miklósnak 
Hamar fejét vévé az cseh Mikolának 
Fejét és marháját adá az asszonynak 
Így állá meg bosszúját. . . . 

Toldi jellem fejlődése tulajdonképen csak eddig tart. Uj 
jellemvonást ezután már nem találunk benne, a további események 
folyamán már csak egy-egy ismert tulajdonsága ismétlődik. 

A prágai kalandban ugyanaz a félelmes ellenállást nem tűrő 
vitéz, mint a bajvivásban. Hirtelen lobbanékony, magán uralkodni 
nem tudó természetet is megtartotta, „magára vonja a király 
haragját.'' De ezután is, miként a gyilkosságnál sokáig elvonul és 
ismeretlenül jelenik meg a király előtt és nem kéri, hanem kiér- 
demli a kegyelmet Legyőzi az olasz bajvívót. Ezek hagyományos 
félreismerhetetlen mondai elemek. 

Csupán Toldi agg korában találunk egy megkapó uj vonást : 
az őszszakálu Toldi fiatalos hiúságát. A király Toldit Budára hivja 
és ő őszszakála miatt restéi megjelenni. Az alább következő kis 
monológ az öregség és hiúság és a lovagi kötelesség megható 
benső tépelődése. Valóságos pszihologiai analízis, melyben mes- 
terien van jellemezve az ősz bajnok. Annyi finomság van ebben a 
kis jellenetben, hogy csodálnunk kell XVI. századi népköltészet 
tökéletességét. Még jóval Ilosvai után sem akadt hegedűsünk, ki 
ilyet bírt volna alkotni. E szakaszokból tisztán kiérzik a népszellem 

Lajos király Budán egy gyűlést tött vala 
Az vén Toldi Miklóst oda hivatta vala. 

Toldi Miklós vala egy szép palotában 
Széllel vigyáz vala világos ablakban 
Ígyen dörgölödik, feddődik ö magában : 

óh én vén szakálom, hívatlan vendégem 

Budára hivatott mostan király engem 

Az ifjú vitézek megcsúfolnak engem 

Király parancsolta, fel kell mennem én nékem. 

De ha megállandod ott az te bosszúdat 
És megtanitandod most serdfilt ifjakat 
Gyöngygyei megfűzetlek, mint jó szakálomat 
De ha nagy szégyenbe hozod tennen magadat: 

Szálonkét tégedet én el-kiszaggatlak 
Város piacára, szemétre kibánlak 
De ha megmutatod magadat az ifjaknak 
Gyöngyben és aranyban téged befoglaltatlak. 

Az apródok kicsúfolják Toldit és ő hirtelen haragjában hár- 
mat közülök megöl, majd nemes felgerjedésében keserű szemre- 
hányást tesz a királynak: 

Király, ha nem nézném vitézi voltomat 
Majd fejedhez verném hét toUu botomat 
Másszor megfeddenéd apró kölkeidet 
Meg nem csúfolnák ök vitézi vén fejemet 

Ez a tragikai magaslat. Ebben a jelenetben magunk előtt 
látjuk az egész TolJit. Nagy erejű, féktelen szenvedélyű büszke 
vitézt, ki a legnagyobb felgerjedésben nemesen önmagát győzte le. 
Azután: 

Toldi Miklós haza méné Nagyfaluba 

Két esztendő múlván Toldi Miklós meghala 

Vétek az lön benne, hogy részeges vala, 

Minden reménysége boritalban vala 

Ö nagy erejének nem sok hasznát látá 
Semmiben marháját meg nem szaporithatá. 

Ez a jellemzés amint látjuk színes költői, amellett józan emberi 
és reális. Annyira tökéletes, hogy nem lehet oly gyarló poéta 
munkája, mint amilyen Ilosvaí volt. Ez a népköltészet alkotása. 

Azonban e tiszta népmondai jellemzés mellett is tagadhatatlan a 
krónika erős történeti színezete. Nem csupán az adatok halmaza 
miatt, mely lehet önkényes,' hanem az egész mese történelmi jelleggel 

bír. Mindenütt szerepel a király, a nádor és több föur. Ez arra 
enged következtetni, hogy történeti népmondával van dolgunk. Azaz 
feltételezhetjük, hogy van a mondának valami történeti alapja. 
A különféle epizódok közül kiválaszthatunk egyet, melynek törté- 
nelmi alapot tulajdonithatunk. Ennek kell a legífontosabb esemény- 
nek lenni, mely a mondának magjául, a krónikának középpontjául 
szolgált. E köré csoportosultak a többi kevésbbé valószinü jobbára 
költött epizódok. Sőt a monda perszonifikálása és lolkalizálása is a 
központi esemény kedveért történik. Ez megkiván magának egy 
ismert, vagy ismeretlen nevű hőst, aki ezenkívül még sok más 
hőstettet is vitt véghez. 

Mi a krónika összes eseményei közül erre a legelfogadha- 
tóbbnak a cseh bajnokkal való párviadalt tartjuk. Ez megtörténhe- 
tett. Egy magyar vitéz hires párviadalban legyőzött egy cseh baj- 
nokot. Magában véve ez nem nagy történeti esemény, de feltéte- 
lezhetjük, hogy a nevezetes párviadalnak hire ment az egész ország- 
ban. Mi sem könnyebb és természetesebb, hogy a győztes hős sze- 
mélyéről, eredetéről és életéről különféle mende-mondák keletkez- 
tek. Ez lehet eredete a Toldi mondának. 

Külömben minden történeti monda eredetének ez a teóriája. 
Ami a monda korát illeti, nagyon kérdéses, hogy tényleg 
Nagy Lajos idejéből való. Adataink természetesen nincsenek és igy 
positiv kritikát nem gyakorolhatunk. 

Ellenben nem szabad figyelmen kivül hagynunk, hogy a 
mondának több eleme inkább Mátyás, mint Nagy Lajos uralmára 
illik. így mindjárt a hires párviadal a cseh bajnokkal. Nagy Lajos 
uralma alatt nem volt különösebb érintkezés a csehekkel, mig 
magáról Mátyás királyról fenmaradt a monda, hogy legyőzött 
egy hatalmas cseh bajvivót. A prágai kaland is jobban illik 
Mátyásra, ki valósággal harcolt Csehország ellen, mint Nagy Lajosra, 
ki csak készült hadat viselni. Továbbá Toldiról az a följegyzés, 
hogy nagy malomköveket emelget fél karjával, szintén emlékeztet 
a Mátyás korabeli Kinizsi mondára. Az apródok gúnyos célzása 
Toldi ősz szakálára, szintén előfordul a Mátyás királyról följegy- 
zett adomák közt. Föltevéseinket még az is támogatja, hogy a nép 
ajkán élő Toldi monda is, hol Mátyás, hol Nagy Lajos idejében 
játszik. Így nincs kizárva, hogy llosvai csak önkényesen vagy 
tudatlanságból határozta meg a monda korát. 

III. 

Most lássuk magát a krónikát. Ugy az egyes részekből, mint 
az egésznek a szerkezetéből rámutathatunk a tisztán kiérezhető, 
de itt-ott elváltoztatott és megrontott XVI. századbeli népmondára. 

Az hires-neves Toldi Miklósnak bajnokságáról való história. 

Az első négy szakasz elég ügyes krónikás bevezetés: 

Mostan emlékszem az elmúlt időkről 

Az elmúlt időkben jó Toldi Miklósról 

ö nagy erejéről, jó vitézségéről 

Csuda, hogy mindeddig nem emlékeztünk erről. 

Az örök Isten nagy sok ajándéka 
Kinél mindez világ környös körül rakva 
Az erőség sem utolsó áldomása 
Kivel Toldi Miklóst régen ő megáldotta. 

Gyakran gondolkoztam ezen én magamban 
Keveset olvasok róla a krónikában 
Maga méltó volna ezt is irni abban 
Az énekszerzők is feledkeztek dolgokban. 

No azért dolgait szép renddel megírtuk 
Isten ajándékát benne megtekintsük 
Az jó vitézeknek például jelentsük 
Az félelmeseket ezzel megbátoritsuk. 

Szerintünk a harmadik szakasz azt is jelentheti, hogy egy- 
általában nem volt még krónika Toldiról. Ének talán több, ének 
is szólt már róla, de az énekszerzők hibáztak vagy feledkeztek 
abban, hogy e tetteket krónikába szedjék, noha méltó volna ezt is 
irni abban. Tehát az eddigi krónikások nem tartották méltónak 
Toldi tetteit feljegyezni. Azonban az elejtett szavaknak nem kell 
nagy fontosságot tulajdonítani. Valószínűleg csak bevezetéskép 
állanak, hogy llosvai mondhassa, miért irja ő meg e méltó tetteket. 

Általánosan elfogadott nézet még, hogy a második szakasz 
a költemény alapeszméjét tartalmazza. Ha akarjuk mi is elfogad- 
hatjuk alapeszmének, de meg kell jegyeznünk, hogy llosvai króni- 
kája épen nem szolgálja ezt az alapeszmét. A nagy erő ép annyi 
bajt, mint dicsőséget szerzett Toldinak. 

írtak akkor ezer háromszáz és húszban 
Toldi Miklós, hogy szülétek Nagy-Faluban, 
Velencei Károly vala királyságban 
Erős, vastag gyermek Toldi kicsiny korában. 

Fiát Toldi Lőrinc felnevelte vala 
Az öregbik fia jó ^oldi György vala 
Károly udvarában György ám felment vala 
Károly fiát ez Toldi György szolgálta vala. 

Idö telvén Toldi György megházasodék ; 
Miklós húsz esztendős vala, hogy ez esek, 
Az jó Károly király világból kimulék, 
Akkor Magyarország siralomba hozaték. 

Károly fiát, Lajost királylyá választák 
Urak az királynak nagy hiven szolgálnak 
Laczfi András neve az nádorispánnak 
Nagy urak Budában az királynak szolgálnak 

Otthon Toldi Miklós lakik az anyjával 
Lát minden dologhoz az béres szolgákkal 
Hatalmas erejét nézik nagy csudával 
Nagy malomköveket emelget egy karjával. 

Ezzel kezdődik a tulajdonképeni történet és a száraz történeti 
adatok halmaza mellett is mindjárt meglátjuk a népmonda! és 
pedig hagyományos népmondai elemeket. Az idösebbik fiu íent 
szolgál a királyi udvarban, mig a derék ifjabbik, özvegy anyjánál 
otthon a béresekkel dolgozik egy sorban. Ez hagyományos mondai 
elem. Ilosvai pontosnak látszó adatai sehogy sem illenek valóban 
élt történeti hősre. Ö maga mondja, Miklós húsz esztendős vala, 
hogy ez esek. Húsz esztendős korában erős egészséges ifjú nincs 
már a bátyja befolyása alatt. Szilády következtetése szerint a két 
testvér közt nem is volt nagy korkülönbség. Minden jel arra mutat, 
hogy Ilosvai csak a történelmi szin kedvéért sorolta fel az adatokat. 
Tehát vagy Szilády, vagy Ilosvai adatai nem illenek Toldi Miklósra. 
Népmesében csaknem mellékes, hogy hány éves az elnyomott 
ifjabbik testvér, de azért érdekes, hogy Arany János, aki teljesen 
népies elbeszélést irt, mégis igyekezett feltüntetni, hogy Miklós 
még gyermek, azaz csak tízéves volt, mikor bátyja befolyása alá 
került. 

A tÓLDI VIII. ének 4. szakaszában, ahol György a király előtt 
bepanaszolja öcscsét, találunk erről említést. 

„Miklós a tizedik esztendőben járván 
Kimúlt szegény apánk és 6 elmaradt árván 
Apja helyett apja, én akartam lenni 
S belőle mint illik, jó vitézt nevelni/' 

így Arany azt is mutatja, hogy György sokkal idősebb volt 

Miklósnál. 

De hogy Budából Toldi György megjő vala, 
Vitézlő szolgái rudat hánnak vala; 
Toldi Miklós ott köztök forgolódik vala 
Vissza két annyira az rudat veti vala. 

Oly nagy nehéz követ, melyet hánnak vala, 
Azt is sokkal messzebb visszaveti vala. 
Bátyjának az dolog mind hirével vala, 
öcscsét ez dologért gyakran megfeddi vala. 

Magában Toldi György ugy buskodik vala, 
Miklósra öcscsére nagy haragja vala, 
Szerető szolgáját mert megölte vala. 
Kiért réten, nádon Miklós búdosik vala. 

Igen keserüli Miklóst az ő anyja, 
Titkon azért őtet éléssel táplálja, 
Szárcsamonynyal néha ő asztalát tartja. 
Mig megkegyelmeze nékie az ő bátyja. 

Ez a négy szakasz Toldi első gyilkosságát tartalmazza. Érde- 
kes, hogy Ilosvai nem is adja ennek okát. Az egész csak balladai 
rövidséggel van oda vetve, inkább vázlat, mint elbeszélés. Ilyen 
vázlatos előadással több helyen találkozunk a krónikában, ami 
csak azt bizonyithalja, hogy Ilosvai készminta után dolgozott és 
az eseményeknek csak rövid tartalmát mondja el. Érdekes az a 
néhány sor, amit Ilosvai Toldi anyjáról ir. Az anya csak titokban 
szeretheti az elbujdosott jó fiát. Ez is népmondai elem. 

A gyilkosság után a nyomóruddal való hires jelenet követ- 
kezik, melyet szintén mondai elemnek tekintünk. Ilyen és hasonló 
mondák keringhetnek nagyerejü emberről. Érdekes, hogy e jele- 
netet Arany János kiszakítja helyéről és műve legelejére teszi. 
Minden esetre igen helyesen járt el, ezt nem is kell vitatni. Mi 

figyeljük meg csupán azt, hogy llosvainál, milyen rossz helyen 
áll. Ugy amint itt áll nincs semmi jelentősége, semmi nyomatéka. 

. . . rudat félkezével kapta vala 
Buda felé utat azzal mutogat vala. 

Azután lakonikus rövidséggel mindjárt folytatja: 

Történik, hogy is még esek gyilkosságba 
Melyért következik néki budosása. 

Ez igy egymás után nem állhat, vagy legalább is nagy ugrás. 
A nádorral való jelenet befejezetlen, nincs semmi következménye 
annak, hogy Toldi oly büszkén mutatta az utat. És még érthetet- 
lenebb mindjárt ezután a második gyilkosság. Poétikai szempont- 
ból valóságos durva hiba és az egyetlen fontos esemény Toldi 
életében, melyet Arany János elhagyott. Alapos okunk van hinni, 
hogy a népmondában, amely után Ilosvai irt, szintén nem volt 
két gyilkosság. Ezt Ilosvai önkényesen toldhatta be, hogy a nádorral 
való jelenet után, melyet rossz helyre tett, újból felvehesse a mese 
fonalát. Toldinak ismét bujdosnia kellett, hogy bevetődjék Pestre, 
a király városába, hogy a hőstetteket véghez vigye ; hibáját jóvá 
tegye és jutalmát elnyerje. De éhez egy gyilkosság is elég lett 
volna, ha Ilosvai is előre teszi a nádorral való jelenetet. Tehát 
látjuk, hogy nemcsak a nyelvben és tartalomban, de a szerkezet- 
ben is rontott Ilosvai a népmondán. 

Pesten Toldi céltalanul ődöng, egy pénze sincs tarsolyában. 
A véletlen segitségére jön. Egy bika elszabadul a vágóhidról és ő 
farkánál fogva visszahúzza. Miklósnak ekkor sok máj adatott vala 
és ezzel legalább léte biztosítva lett. Innen egy lépéssel tovább 
halad célja felé. A királyi udvarba megy, szolgálni a szakácsokat. 
Egy alkalommal a vitézek rudat hánynak vala és Miklós kétannyira 
veti a rudat. Ez feltűnik a királynak, ki megkérdi honnan való 
volna? Miklós végre felfedi magát, megmondja, hogy Toldi György- 
nek atyja fia és gyilkosságért bujdosik. A király megkegyelmez 
Miklósnak. 

Arany kihagyta ezt a jelenetet. Ránézve ugy látszik zavarólag 
hatott, hogy a királyi kegyelem és a jutalmazás nem a végén jön, 
ami oly hagyományos a népmesékben. Nem állithatjuk, hogy 
llosvainál ez is szerkezeti hiba volna, annyi azonban kétségtelen, 
hogy a krónika e helyen zavaros. 

Miklós hazulról elbujdosott, a király neki Budán kegyelmezet 

meg és a király mégis azt íratja Györgynek, hogy ne tartsa Miklóst 
otthon. 

Továbbá a krónika egyszóval sem emliti, hogy Miklós a 
királyi kegyelem után hazament, de ez kitűnik a következőkből : 

Érté az levelet Toldi György és olvasá 
öcscsét igen feddi és erősen dorgálá 
Miklósnak két lóra akkor szert tött vala 
Szolgálatra menne őt kénszeriti vala. 

Rágondolván magát, két lóval indula 
Anyja Toldi Györgynek Miklóst szánja vala. 
Száz aranyat rozstésztába csinált vala. 

Azaz Miklós hazament és most a királyi levél után kénytelen 
volt Györgyöt vitézi szolgálatra küldeni. De fösvénységből csak 
két lóra adott neki pénzt. Az anyja ezért titokban száz aranyat 
küld neki. 

Ki nem látja itt a naiv népmesei szövevényt? 

Toldi most igy felkészülve megy a királyhoz és ott csodákat 
fog művelni. 

Mikor Toldi feljut Budára egy cseh vitéznek az öklelés áll 
vala. Eddig mindenkit elejtett, egy özvegy asszonynak két vitéz 
fiát is megölte. Toldi megbosszulja az asszony siralmát, hamar a 
cseh vitéznek elküldé a tollát. Ez igen szép jelenet, semmi esetre 
sem történeti tény. Vájjon csak Toldi jó szivének jellemzésére áll 
vagy fontosabb poétikai eleme a mondának ? T. i. ez a kis jelenet 
igen szépen mutatja, hogy a cseh vitéz megérdemelte a halált. 
Ez esetben igen finom mondai elemmel van dolgunk. Ezután a 
párviadal következik, melynek leirása a krónika legsikerültebb rész- 
letei közé tartozik. A csónak elbocsátása szintén feltétlen mondai 
elem. Toldi győz és ezzel elérte célját és erényeinek jutalmát, a 
király őt fejéhez választá és tizenkét lóra neki hópénzt adata. 

Ez az első 40 szakasz tartalma, amiből Arany János a trilógia 
első részét irta. Magában a krónikában is, ez az első rész, érezhető 
külön egészet képez. Ez igy kerek mese és tulajdonképen ez az 
igazi Toldi mese. Csak ennek a résznek van népmesei formája és 
szerkezete. 

Toldi a mese elején egyszerű parasztsorban él, mig a bátyja 
az udvarnál szolgál. Ez a gőgös bátyja irigykedik öcscse nagy 
erejére. A hányszor kitűnik valamivel erősen feddi, Toldi gyilkos- 

Ságba esik és bujdosni kénytelen, sokat szenved éhséget és meg- 
alázást, de jutalma nem késik. A szerencse segiti. Minduntalan 
alkalma van erejét és jó szivét kimutatni, mig végre elnyeri a 
legnagyobb királyi kitüntetést. Ebben a részben határozott mese- 
szövést találunk, Toldi fokozatosan küzdi fel magát a legnagyobb 
kitüntetésig. E küzdelemben irigy bátyja útjában áll, de anyja 
titkon szereti és segiti, csak egy hűtős szolga tud erről. Toldi 
kemény vitézi próba után nyeri el jutalmát. Ez kerek elbeszélés, 
melynek minden része kedves, tiszta mondai elem Ami ezután 
következik, az már csak összefüggésnélküli kalandok elbeszélése. 
Itt csupán csak Toldy szerepel, sem anyjáról, sem bátyjáról, sem 
a hűtős szolgáról többé nincs szó. Ilosvai összeállitásában csaknem 
ugy tűnik fel, mintha Toldi magas rangjában nem tudta volna 
magát megbecsülni, öt kaland éri még. A budai özvegy asszonynyal 
és a sirrablással ugyancsak pórul jár. A prágai kalandban igen 
kitűnik — de azután magára vonja a király haragját. Ezt jóvá 
teszi az olasz bajvivó legyőzésével. Ezután a krónika legmeghatóbb 
epizódja következik. Az öszszakálu Toldit a király gyűlésbe hivja 
és az ifjak apró kölkök megcsúfolják vitézi vén fejét. Dühében 
hármat kőzülök megöl. Szinte a fenségig emelkedik az a szakasz, 
amelyben Toldi a királynak ezért szemrehányást tesz: 

Király, ha nem nézném vitézi voltamat 
Majd fejedhez verném, hét tollú botomat 
Másszor megfednéd apró kölkeidet 
Meg nem csufolnaják vitézi vén fejemet. 

Ezután Toldi hazamegy és két esztendőre rá meghala. Vétek 
az lön benne, hogy részeges vala. 

E krónikaelemekből láthatjuk, hogy ezek nem történeti tények, 
hanem mondai epizódok. Ilosvai maga megmondja, hogy Toldi 
nagy erejének nem sok hasznát látá. Tehát Toldi nem lett törté- 
nelmi hőssé, háborúban nem vett részt, vagy nem tűnt ki. Minden 
jel arra mutat, hogy a Toldi bajnokságáról való história egy 
nagyerejű vitéz személyéhez fűződött mende-mondák összefoglalása. 
A krónika szerkezete arra enged következtetni, hogy e mondák 
közt volt egy hosszabb, szervesebb, kerekebb rész. Ez az első 
negyven szakasz. Azután még egyes mondák, melyek Toldihoz 
fűződtek, a prágai kaland^ az olasz bajnok leverése, az apródok 

gúnyja és Toldi halála. E részek közül egy sincs, melynek akár 
mondai, akár magyar eredetüségében okunk volna kételkedni. 
Csupa kisebbrendü lokális mende-mondák ezek, melyek ma is 
élnek a népképzeletben. Toldi Miklós tehát minden kétséget kizáróan 
magyar népmondai alak, llosvai krónikája egy régi magyar nép- 
monda versbefoglalása. A históriában csupán egy epizód van, 
mely a magyar népmondái eredetüségnek élesen ellentmond a két 
komikus kaland. Most rátérünk annak bizonyitására, hogy e két 
kaland nem tartozott a Toldi mondához, ez idegen eredetű betoldás. 
A XVI. század egyik legelterjedtebb meséjét mutatjuk itt be, melyet 
llosvai közbe szőtt. 



IV. 

Lássuk a két epizódot. 

Helyük a krónikában világosan elárulja, hogy ez betoldás. 
És pedig igen ügyetlen betoldás. Ügyetlen a tárgy megválasz- 
tásában és főleg az elhelyezésben. Közvetlenül Toldi diadalra jutása 
után következnek. így Toldi éppen a legszebb hőstette és a leg- 
nagyobb kitüntetés után kétszer csúfos, nevetséges helyzetbe kerül. 
Az özvegy egy szál ingben éjjel kiugratja az utcára; a lakatos 
pedig, akinek a sirból minden kincset kiad, ráfordítja a sirkövet 
ugYi hogy Toldi benreked. ily csúfos kudarcok hogy történhetnek 
az hires-neves Toldi Miklóssal, aki mindig e kalandok előtt és 
után egyformán vitéz volt. 

De a krónika szerkezete is elárulja, hogy épp. ez a hely 
betoldás. Mint már kimutattuk, a krónikának két része van. Az 
első 40 szakasz, a szépen összeszőtt mese, miből Arany a „TOLDI"-t 
irta és azután a második rész, a lazán összefüggő egyes kalandok. 
Ezek közül azonban csak három : a prágai kaland, az olasz bajnok 
legyőzése és az apródokkal való összetűzés illik Toldira. Nagyon 
valószínű tehát, hogy csak e három tartozik a Toldi mondához. 
Ezeket llosvai nem akarta, vagy nem tudta szétválasztani. így a 
két idegen komikus jelenetet közbe toldotta a monda amúgy is 
szétváló két része közé. Hogy valóban igy járt el, azt különben 
ő maga is megmondja. Mielőtt az epizódok elbeszéléséhez fog, 
igy kezdi. 

Több dolgai között jó Toldi Miklósnak 
Még Ifjú voltáról Ilyeneket imák. 

Tehát ő több dolog (kaland vagy mese) közül épp ezt válasz- 
totta. Az események végén pedig: 

Ifjuságbeli több sok dolgairól 

Én mostan nem szólok semmit a többiről. 

Ily elkülönítő keretet Ilosvai a többi epizódoknak nem adott. 
Tehát az események természetéből, Toldi jelleméből, a krónika 
szerkezetéből és Ilosvai saját szavaiból egyként kitűnik, hogy itt 
betoldással van dolgunk. 

Nézzük most magukat az epizódokat: 

163 .. . Szolgáló leánya királyné asszonynak 

Egykoron meghala, mondják herceg leányának. 

Az idö akkoron szép folyással vála 
Az bálványimádás akkor regnál vala 
Leányt nagy gazdagon eltemették vala 
168 Lélek üdvösségét mert attól várják vala. 

Tisztessége megadassék mtndeneknek! 
Budában halála lón egy főembernek 
Ifju felesége megmarada ennek 
Toldi, szerelmére igen gerjedez ennek. 

Vala okossága az tisztes asszonynak 
Izenetét elvivé Toldi Miklósnak 
Egy gazdag vacsorát készite Toldinak 
Vigan akar vele mulatni, ~ irá annak. 

Sőt minden házait asszony felcifrázá 
Az ablakokat kárpitokkal bévoná 
Az egyik ablakra, mely kárpitot vona. 
Azon egy oroszlány aranynyal irva vala. 

Vendég, hogy érkezek, csak egy kis apróddal 
Az asszony kinálja hízelkedő szóval 
Toldi csak ingben vetkezik azonnal 
Kezde ott ugrálni nagy maga mutatással. 

Gyakorta hallottam — asszony néki monda 
Náladnál ugrásban nincs jobb az világban 
Az én szerelmemért amaz oroszlányra 
Kérlek ugorjál fel az én kívánságomra. 

Ottan Toldi Miklós hátra iramodék 
Az asszony kedvéért egy-kettőt ugrék 
Fene oroszlányra hamar felugor dék 
Buda piacára, Toldi csöndfllést ugrék. 

Csak nyaka nem sz^ék, igen bosszankodék 
Toldi egy ingben ott künn pironkodék 
Az ^;y lakatoshoz bánattal lebotlék 
Az egy lakatgyártónak ezekről panaszkodék. 

197 Az lakatgyártóval éjjel elindula 

Álkulcscsal bémene az kis kápolnába 
Gazdagsággal való sírt felbonta 
Sirba, hogy leszálla gazdagságot kiadá. 

Nagyhamar lakatos az követ mozditá 
Az kö Toldi Miklóst oda bészoritá. 
Lakatos nagyhamar onnat el-kifuta. 
Ott vesződik Toldi, azonban megvirrada. 

Sok vesződés után vállát erősité 
Az nagy bálványkövet el, felemelité. 
Ijedtében sirbul magát el, kiveté 
208 Lakatos ruhában ő szállására méné. 

Ez homályos és zavarosan előadott két kaland. Figyeljük meg 
meg mindenek előtt azt, hogy a két látszólag össze nem függő 
kaland tulajdonkép együvé tartozik és igy egy történetet alkot. Ez 
kitűnik abból, hogy Ilosvai előrebocsátja, hogy gazdagon eltemetnek 
egy leányt, azután következik Toldi csúfos felsülése az özvegygyei 
és ennek a gazdag sirnak a kirablása. Nagyon különös, de ránk 
nézve elsőrendű fontossággal bir, hogy .e sirrablási kalandot ilyen 
komikus fölsülés előz meg és hogy e két kaland összefügg. Fontos 
ez azért, mert az idegen irodalomban előforduló sirrablási kalandot 
is, egy asszonynyal való felsülés előzi meg. És ezek a mesék is 
ily kettős szerkezetűek. Ez a különös összefüggés, különben Szilády- 
nak is feltűnt. Ö igy értelmezi a két epizódot. 

„Nem mondható kétségtelennek, hogy a 163—168 sorban 
kezdett, de be nem végzett történetnek a folytatása a 197—208 
sorban olvasható kaland, ha tekintjük azt, hogy a királyné szol- 
gáló leányának temetése, magában véve, semmiképen sem függ 
össze Toldi históriájával, noha Ilosvai egyenesen azzal kezdi a 
temetés emlitését, hogy „Toldi Miklósnak még ifjú voltáról ilyené- 

ket írnak"; továbbá azt, hogy a versfejekben épen e helyen a 
legtökéletesebb értelem rejlik s ezért szövegromlásról szó sem 
lehet; valamint azt, hogy amott a nagy gazdagon eltemetett lány- 
ról, emitt pedig gazdagsággal való sir felbontásáról van szó : azon 
meggyőződésre jutunk, hogy a 170—196. sor által félbeszakított 
elbeszélés összefüggő történet, és csak Ilosvai darabos előadása az 
oka, hogy Toldi felsült szerelmeskedésének közbe ékelt, különben 
valósággal helyén levő históriája azt annyira kétfelé tagolta. 

Ez igen helyes észrevétel, de meg kell jegyeznünk, hogy nem 
Ilosvai tagolta kétfelé a történetet, hanem a sirrablási mese min- 
denütt ilyen kétfelé tagolt. 

E két kaland szorosan együvé tartozik. Ránk nézve ismé- 
teljük, azért oly fontos e két különös kaland együvé tartozását 
bizonyítani, mert Boccacío-tól kezdve az összes komikus sir- 
rablási kalandok, éhez némileg hasonló fölsülési kalanddal függnek 
össze. Ez tehát a legerősebb bizonyítéka annak, hogy az Ilosvai- 
féle epizód ezen meséknek változata. Azonban előre is kijelentjük, 
hogy az Ilosvai-féle változat nagyon eltér a Boccacio novellától 
és annak összes későbbi feldolgozásaitól. A hasonlóság csak abban 
van, hogy Toldi is, Andreuccio is — a Boccacio novella hőse — 
éjjel egy szál ingben egy asszony csele folytán kiesnek az utcára 
és itt rablókkal találkoznak és teljesen hasonló sírrablást követnek 
el. Toldi is, Andreuccio is reggelig bennrekednek a kriptában. 
Amint látjuk e hasonlóságok elegendő okot adnak az összefüggés, 
legalább távoli összefüggés feltételezésére. 

Itt egész terjedelmében közöljük a Boccacio novellát, hogy 
a részletek hasonlósága is különbsége is kitűnjék. Az elvitathatlan 
nagy különbségek egy részét előre is annak kell tulajdonítani, hogy 
míg Ilosvai versben csupán csak a mese kivonatát akarta adni és 
mint egész krónikájában ugy itt is csak homályos és balladaszerü, 
addig Boccacio kényelmesen és hosszan ír le mindent, a legfino- 
nabb részletekben is kedves és világos. 

A fordításról legyen szabad megjegyeznünk, hogy lehetőleg 
Boccacio nyelvét igyekeztük visszaadni. Ezt a naiv egyszerű 
csacsogást, mely ment minden stilisztikai fogástól. Az igazi elbe- 
szélés nyelve ez, rendetlen néhol szertelen, de mindenütt bámula- 
tosan természetes. Ez a pajkos Fiamettá-k beszéde. 

Második nap, ötödik novella. 

Andreuccio, Perugiáhól Nápolyba megy lovakat vásárolni és 
rgy éjjel három veszedelmes kaland éri, de mind a háromból meg- 
menekül és egy rubinnal hazatér. 

Amint magam is hallottam, volt Perugiában egy fiatal lókupec, 
Andreuccio de Pietro, aki meghallván, hogy Nápolyban jó ára van 
a lónak, ötszáz arany forintot tett erszényébe és bár soha sem 
volt még a falu határán tul, elment a többi kereskedővel. Vasár- 
nap alkonyat felé érkezett meg és egyik vendégfogadóba szállt. 
A következő reggel kint volt a vásáron. Itt sok mindent látott, ami 
igen kedvére volt és minél tovább tartott a vásár, annál kevésbbé 
tudta magát tartóztatni, hogy mindenkinek meg ne mutassa, hogy 
ö is vásárló és a körülötte tolongó emberek előtt gyakran húzta 
ki forintokkal telt erszényét. Amint igy üzérkedik és mutogatja 
erszényét, egy gyönyörű szép fiatal sziciliai leány, aki nem sok 
kérési-e kész akármelyik férfi gyönyörűségére szolgálni, elment 
mellette, anélkül, hogy Andreuccio észrevette volna. De ez meg- 
látta erszényét és tüstént igy szólt magában : „Ki volna boldogabb 
nálam, ha ez a pénz az enyém lenne" — és ezzel tovább ment. A 
lánnyal együtt ment egy öreg asszony, aki szintén sziciliai szár- 
mazású volt. Mikor ez meglátta Andreucciót, otthagyta fiatal úrnőjét 
és odaszaladt Andreuccióhoz és szenvedélyesen megcsókolta. A 
fiatal leány látta ezt, de egy szót se szólt, hanem szépen egy 
helyről nézte, hogy mi fog történni. Andreuccio visszafordult az 
öreghez és ugy látszik ismerte, mert nagyon megörült. Az öreg pedig 
megigérte neki, hogy eljön hozzá a vendéglőbe. Azután anélkül, 
hogy többet beszéltek volna, szétváltak és Andreuccio visszament 
a vásárra, de aznap semmit sem vett. A leány, aki előbb már 
látta Andreuccio erszényét, most látta, hogy ismeri az ő öreg 
cselédjét, hogy valami úton-módon megkísértse, megszerezni a 
pénzt, az egészet vagy egy részét, cselédjétől óvatosan kérdezős- 
ködni kezdett Andreuccio felől, hogy honnan való, mit csinál itt 
és hogy honnan ismeri őt? Ez Andreuccióról mindent részletesen 
elmondott, t. i., hogy apjánál sokáig szolgált Szicíliában, majd 
Perugiában és azt is elmesélte, hogy Andreuccio miért jött és hogy 
hova megy. 

A leány miután igy Andreuccio kilétéről és az egész rokon- 
ságáról eleget tudott, hogy ez alapon ravasz tervét keresztülvigye, 
mihelyst hazatért, az öregnek egész napra való foglalatosságot 
adott/ ugy, hogy az nem mehetett Andreuccióhoz tehát az 6 szolgálói 
közül küldött egyet hozzá, a kit már jól kioktatott. A leány 
Andreucciót véletlenül ép a szálloda kapujában találta és tőle kér- 
dezte, hogy hol van Andreuccio ? ,,Én vagyok magam" — mondta 
emez. Mire a leány igy szólt: „Uram, egy nemes asszony ebből a 
városból, beszélni kivan Önnel." Mikor Andreuccio ezt meghallotta, 
bolond észszel, mert magát szép fiúnak tartotta, mindjárt arra gon- 
dolt, hogy ez az asszony szerelmes bele ! Tüstént azt válaszolta, 
hogy kész eljönni és megkérdezte, hol és mikor akar az úrnő vele 
beszélni ? Amire a leány azt felelte : „A mikor önnek tetszik Uram, 
úrnőm önt a házában várja." Andreuccio erre tüstént, anélkül, hogy 
a vendéglőben valamit szólt volna, azt mondta : „Tehát indulhatunk 
máris — te csak menj előre, én majd jövök utánad." Igy a leány 
elvezette őt a házba, amely abban a városrészben volt, amelyet 
Malpertugíonak neveztek és hogy ez milyen tisztességes hely 
azt a neve is mutatja legjobban. De Andreuccio minderről semmit 
sem tudott, nem is gyanakodott, meg volt győződve, hogy nagyon 
tisztességes helyen jár és hogy nagyon kedves asszonyhoz megy. 
A leány ment elől, 6 pedig bátran belépett a házba és felment a 
lépcsőn. A leány hivta úrnőjét és igy szólt : „íme itt van Andreuccio !" 
mire az asszony tüstént megjelent. Ez még nagyon fiatal volt, ter- 
mete nyúlánk, az arca nagyon szép és az öltözete roppant előkelő 
mitől Andreuccio ugyancsak megdöbbent. Az asszony pedig 
széttárt karokkal elébe ment, le a lépcsőre és a nyakába borult 
és pár pillanatig szó nélkül állt, mintha nagy meghatottsága aka- 
dályozná és aztán könnyezve homlokon csókolta és kissé tört 
hangon igy szólt: „Oh Andreuccióm, Isten hozott!" Andreuccio 
csodálkozott ezen a nagy szereteten és melegen üdvözölte az 
asszonyt. Az asszony erre hozzálépett, kézen fogta és szó nélkül 
bevezette a házba. Bementek egyenesen a hálószobába, mely csak 
ugy illatozott a rózsák és narancsvirágoktól. 

Itt egy gyönyörű függönyös ágyat látott és az állványokon 
rengeteg sok holmit. Minden nagyon szép volt és gazdagon diszitve. 
Mindezek újból csak megerősítették abban a hitben, hogy valami 
nagyon előkelő asszonynyal van dolga és aztán együtt leültek egy 

zsámolyra, mely az ágy lábánál volt és az asszony igy kezdett 
beszélni: Andreucclo, meg vagyok győződve, hogy csudálkozol a 
fogadtatáson, a gyöngédségen, amelylyel elhalmozlak és a könnyei- 
men, mint olyan, aki engem nem ismer és talán nem is emlék- 
szel arra, hogy valaha halottal volna felőlem. De tüstént fogsz 
hallani oly dolgokat is, amelyek talán még inkább meg fognak 
lepni, t. i. azt, hogy én a te testvéred vagyok. El fogom neked 
mondani történetemet és biztositlak, hogy miután Isten nekem 
megadta, hogy halálom előtt láthassak egyet a testvéreim közül 
(mennyire vágyom őket mind ismerni) nyugodtan fogok meghalni. 
Tehát hallgass ide. Pietro, a mi atyánk, amint hallhattad, sokáig 
tartózkodott Palermoban, hol jósága és kedvessége miatt, mind 
akik ismerték nagyon szerették. De senki sem szerette jobban, 
mint az én anyám, aki nemes asszony volt és akkoriban özvegy. 
Annyira szerette, hogy félretéve az atyjától és testvéreitől és a 
tisztességétől való félelmét, vele oly viszonyba lépett, hogy én 
megszülettem és most itt vagyok. Atyjád ügyei később ugy ala- 
kultak, hogy el kellett hagynia Palermot és visszatért Perugiába 
és engem, még kicsi gyermeket anyámmal otthagyott és soha 
többet — legalább aszerint amint hallottam — sem rólam, sem 
anyámról meg nem emlékezett, amit én, ha nem lett volna atyám, 
bizony nagyon rossz néven vennék tőle. Hisz oly hálátlanságot 
mutatott anyámmal szemben, nem is említve azt a szeretetet, 
amelyet irányomban, ki leánya vagyok, kellett volna mutatnia, hisz 
nem születtem sem cselédtől, sem valami rossz asszonytól, hanem 
anyámtói, aki minden ügyét és saját magát, anélkül, hogy nagyon 
tudta volna, kicsoda ő, a leghűbb szeretettől indítva apád kezébe 
helyezte el. De hát ez már igy történt és bizony rosszul történt; 
de rég elmúlt és sokkal régibb dolgok ezek, semhogy újra elő- 
vehetnők, hogy valamit javítsunk rajtunk. A dolog tehát ennyiben 
maradt. Engem kis gyermeket Palermoba hagyott, ahol felnőttem 
olyanná, amilyen most vagyok. Anyám, aki gazdag asszony volt, 
férjhez adott egy gazdag girgentei nemes emberhez, aki anyámhoz 
és hozzám való szeretetből Palermoba jött lakni. Itt, mint heves 
Guelf-párti ember némi ügyei akadtak, a mi Károly királyunkkal. 
Ennek az lett következménye, hogy menekülnie kellett Siciliából 
és én, mert a sziget leglovagiasabb asszonya akartam lenni, össze- 
szedtem azt a kevés holmit amit elvihettünk, (keveset mondok 

ahhoz a sokhoz képest, amit bírtunk,) ott hagytuk a földeket, 
palotákat és ide menekültünk, ahol Károly király irányunkban 
kegyes volt, és részben pótolta a veszteségünket. Adott nekünk 
birtokokat és házakat és ad még folyton a férjemnek, a te sógo- 
rodnak, és amint te is meg fogod látni, jól gondoskodik róla. így 
vagyok én itt Isten kegyelméből és nem a tied bői és látlak téged 
édes testvéremül." 

És amint igy szólt, újból átölelte és könnyezve még gyön- 
gédebben homlokon csókolta. Andreuccio miután ezt a szép mesét 
ily szép rendben elmondva és ily jól kigondolva hallotta, és miután 
az asszony szava soha meg nem akadt és a nyelve sem botlott 
és tudta, hogy az atyja valóban volt Palermóban és maga magá- 
ról is tudta, hogy ilyen kalandja könnyen lehet mindenkinek az 
ifjúságában és a gyöngéd könnyek, ölelések és a tisztességes csókok 
még jobban meggyőzték, hogy mindaz, amit az asszony mondott, 
igaz. Miután az asszony elhallgatott, igy válaszolt: „Asszonyom, az 
bizony nem nagy dolog, hogy én csodálkozom, mert igaz, hogy 
atyám soha sem gondolt többé arra amit tett, az Ön anyjával és 
Önnel, vagy ha gondolt is, én nem tudtam róla, én Önt egyáltalá- 
ban nem ismertem, mintha Ön nem is lett volna és annyival jobban 
örülök, hogy megtaláltam a testvéremet, mert sokat vagyok egyedül 
és ezt soha sem reméltem volna. És nem hiszem, hogy volna oly 
magasrangu ember, akinek Ön ne lenne kedves és különösen 
nekem, aki egyszerű kereskedő vagyok. De még csak arra kérem, 
egy dologban adjon felvilágosítást, hogy tudta ön meg, hogy 
én itt vagyok? Amire az asszony felelte. Ezt ma reggel egy sze- 
gény asszony mondta nekem, aki sokat van nálam, mert atyánkkal 
is — legalább igy mesélte — sokat volt Palermóban is és Peru- 
giában. És ha nem látszott volna nekem tisztességesebbnek, hogy 
te gyere hozzám az én házamban, mint, hogy én menjek hozzád 
idegen házba, hát elmentem volna, de nagyon szép tőled, hogy 
eljöttél. E szavak után elkezdett névszerint kérdezősködni vala- 
mennyi rokona után és Andreuccio mindenre megfelelt és még 
jobban kezdte hinni, amit nem kellett volna annyira hinnie. De a 
beszélgetések hosszura váltak és nagy meleg lett. Az asszony görög 
bort hozatott és befőttet és megkinálta Andreucciót, aki ezután el 
akart menni, mert már nem volt oka a maradásra. Az asszony 
ónban nagy megindultságot színlelt és átkarolta és igy szólt : „0 

ttióst már világosan látom, hogy mily kevéssé szeretsz f Mit fognak 
az emberek gondolni, itt vagy a testvérednél, akit még soha sem 
láttál, az ö saját házában, ahova jöttödkor meg kellett volna szállni 
és most el akarsz menni és egy vendéglőben ebédelni ? Bizony te 
itt ebédelsz velem és mert a férjem nincs itt, amit igen sajnálok, 
én fogom teljesíteni a házi gazda tisztjét." Erre már Andreuccio nem 
tudott mást felelni, csak igy szólt : „Én szeretlek téged, mint ahogy 
testvért szeretni kell, de ha nem megyek el, várnak rám egész este 
az ebéddel és ez nem lenne szép. Erre az asszony tüstént azt 
mondta: Hálaistennek, van még valaki házamban, akit elküldhetek 
az üzenettel, hogy téged ne várjanak. Különben is nagyon illenék 
és a kötelességed is volna, megüzenni társaidnak, hogy jöjjenek 
ide ebédre és aztán, ha el akarnak menni, elmehetsz az egész tár- 
sasággal." Andreuccio erre azt válaszolta, hogy nem kívánja ide ma 
estére a társaságát, de ha már kell, ő nagyon szívesen marad. Az 
asszony ezután úgy tett, mintha a vendéglőbe üzentetné, hogy ne 
várják Andreucciót ebédre és ezután még sok huza-vona után asz- 
talhoz ültek. Nagyszerű húsételeket hordtak fel és az asszony nagy 
ravaszul kihúzta az időt egész sötét éjszakáig. És mikor az asz- 
taltól felkeltek és Andreuccio el akart menni, az asszony kijelen- 
tette, hogy ezt semmi szin alatt sem engedheti meg, mert Nápoly 
nem olyan város, ahol éjjel tanácsos lenne hazamenni, külö- 
nösen idegennek nem, és néki, aki meg is üzentette a vendég- 
lőbe, hogy nem jön. Andreuccio elhitte és (a balhittől megtévesztve) 
szívesen nála maradt. Ebéd után még sokat és hosszan beszél- 
gettek, aminek meg volt az oka és miután az éjnek egy része elmúlt, 
az asszony elbocsátotta Andreucciót, hogy menjen aludni az ő 
szobájába, még egy kis gyermeket is adott melléje, hogy az neki 
megmutassa, ha valamire szüksége van. Ö maga asszonyaival egy 
másik szobába ment. 

A meleg tűrhetetlen volt, amiért is Andreuccio, miután látta, 
hogy magára maradt tüstént egy szál ingre vetkőzött és még nad- 
rágját is levetette és mindent az ágy fejéhez rakott és kereste, hogy 
hová helyezhetné el a hasának fölösleges súlyát. Megkérdezte a 
gyermektől, hogy hol lehet ezt végezni? Az a szoba sarkában egy 
kijáratot mutatott néki és mondta, hogy menjen oda be. Andreuccio 
bátran bement, de véletlenül lábát egy deszkára tette, amely nem 
volt megerősítve és vele együtt leesett és még hálát adott Istennek, 

hogy esés közben semmi kárt nem tett magában, noha magasból 
esett. De egész elborította az a piszok, amelylyel ez a hely tele 
volt. Az a hely volt, a melyet néki mondtak és hogy jobban meg- 
értsétek, leirom milyen volt. Szűk hely, amilyent gyakran látunk két 
ház közt. A két tető gerendát néhány deszka köti össze és az 
ülőke. Egy ilyen deszka esett le vele. Miután ott lent az utcács- 
kában Andreuccio magához tért. az esésen jajgatva hivni kezdte a 
fiúcskát, de az amint észrevette, hogy ő leesett, rögtön szaladt 
úrnőjét értesíteni. Az asszony tüstént a szobába ment és nézte, 
hogy ott maradt-e Andreuccio nadrágja. Megtalálta a nadrágot és 
benne a pénzt, amelyet Andreuccio balgán nem bizva magában, 
mindig a hátulsó zsebben tartott. Az asszony miután kezei közt 
volt az, amiért magát palermoinak, és egy perugiai testvérének 
tetette és miután igy csele sikerült, többé semmivel nem törődött, 
és sietett elreteszelni a nyilast, a melyen Andreuccio kiesett. 
Andreuccio amint a gyermek nem válaszolt, még hangosabban 
kezdett kiabálni, de nem válaszoltak. Amiért már gyanakodott is 
és csak későn kezdett a csalásra rájönni. Átugrott a kis falon, 
amely az utcácskát elzárta az utcától és kiment az útra és oda- 
ment a ház kapujához, amelyet már jól ismert és itt sokáig lármá- 
zott és sokáig várt és dörömbözött. Keservesen sirni kezdett, mint 
az, aki világosan lálja a balsorsát és igy szólt : „Oh én szerencsét- 
len, mily rövid idő alatt vesztettem el ötszáz forintot és egy test- 
vért!" És sok beszéd után újból kezdte ütni az ajtót és újból kia- 
bált oly borzasztóan, hogy sokat a körülötte levő szomszédok kö- 
zül felébresztetett. Ezek nem birták már tűrni a lármát, felkeltek 
és az úrnő szolgálói közül egy egészen álmos arccal az ablakhoz 
ment és kérdezte: Ki kopogott len? „Oh — mondotta Andreuccio 
— hát nem ismersz — én Andreuccio vagyok, Fiordalitó úrasz- 
szonynak testvére." Amire a szolgáló azt válaszolta : „Jó ember, ha 
sokat ittál menj aludni és gyere vissza holnap reggel. Én nem 
tudom, ki az az Andreuccio ^s nem értem miféléket beszélsz, menj 
Isten hírével és hagyj aludni kérlek/* — „Hogyan — mondta An- 
dreccio — nem tudod, hogy én mit mondok — bizony nagyon 
jól tudod, de ha Szicíliában így tartják a rokonságot, íogy rövid 
idő múlva elfelejtik, add vissza legalább a nadrágom, amit ben- 
hagytam és aztán szívesen elmegyek." Amire az nevetve mondta: 
„Jó ember, én azt hiszem te álmodol" — és ezzel egyet fordult és 

becsukta az ablakot. Andreuccio hiost már biztos volt vesztessé- 
géröl és fájdalma haragba ment át és dühében eltökélte, hogy 
erőszakkal fogja követelni amit szép szerivel el nem ért. Fogott 
egy nagy dorongot és újból még nagyobb erővel döngetni kezdte 
a kaput. Erre a szomszédok, akik már rég felébredtek és felkel- 
tek, most azt hitték, hogy ő valami gonosz ember, aki a kérését 
csak kitalálta, hogy azzal azt a jó asszonyt bosszantsa, meg- 
elégelték a dörömbözést, és odamentek az ablakhoz és kemé- 
nyen leszidták. „Ez mégis csak gazság ebben az órában jönni 
ehhez a jó asszonyhoz és néki butaságokat beszélni. Menj Isten 
hírével jó ember és hagyj minket aludni és ha van valami 
dolgod az asszonynyal, gyere vissza holnap, de ne alkatmatlan- 
kodj ezen az éjjel." E szavaktól felbátorítva egy férfi, akit 
az előtt sohasem látott odajött az ablakhoz és durva hangon 
rettenetesen lekiáltott: — „Ki van odalenn?" — Andreuccio 
felemelte a fejét és egy embert látott, akiről oly annyira, ahogy 
még gondolkodni tudott, megérthette, hogy rettenetes ember 
lehet, fekete szakála volt, mely egészen elborította az arcát és 
mintha most kelt volna föl az ágyból vagy mély álomból, ásitozott 
és dörzsölte szemeit. Nem minden félelem nélkül válaszolt: „Én a 
testvére vagyok annak az asszonynak, aki itt lakik. •* De ez nem 
várta be, amig befejezi válaszát, hanem rettenetesen lekiabált: 
— „Nem tudom, mi tart vissza attól, hogy lejöjjek és addig 
üsselek mig mozogni tudsz, ostoba részeg szamár, miért nem 
hagysz aludni ezen az éjjel." És megfordult és becsukta az ablakot. 
A szomszédok közül egynehányan, akik ismerték ezt az embert 
jóakarólag szóltak Andreuccióhoz : „Az Istenre kérünk jó ember, 
menj dolgodra, csak nem akarsz meghalni, még ez éjjel, a te 
javadra kérünk, hogy menj." — Andreuccio bizony megijedt, és 
követte a szomszédok jó tanácsát, mert ugy látta, hogy szere- 
tettel beszélnek. Fájdalmától eltelve, és a pénzét sajnálva, meg- 
indult azon az utón, hol a cselédlányt követte és anélkül, hogy 
nagyon tudná, hogy merre menjen, a vendéglő felé ballagott. 
De mivel a büdösség undorította, a tenger felé ment, hogy 
megmosakodjék Balra vette tehát útját és kijutott a Ruga Catalana 
utcára, és amint a város felé ment, két embert látott jönni maga 
felé, akik kezükben lámpást tartottak. Méltán félt, hogy ezek nem le- 
hetnek városi emberek, sőt talán gonosztevők, elmenekült tehát előlük 

is ugyanarra a helyre kellett volna menni, szintén bejöttek ugyan- 
abba a házba és ottan az egyik elővett mindenféle vasszerszámokat, 
amik ott voltak és elkezdtek mindaketten köröskörül nézegetni és 
mindenféléről beszélgetni. És mialatt igy beszélgettek az egyik igy 
szólt : — „De mit jelentsen ez ? Oly büdösséget érzek, amilyent még 
sohasem szagoltam. Miután igy szólt, felemelte egy kissé lám- 
páját és meglátta Andreuccio piszkát és csodálkozva kérdezte: „Ki 
van itt?" Andreuccio hallgatott, de ők közeledtek a világossággal 
és megkérdezték őt, hogy ki piszkolt ide? Amire Andreuccio elme- 
sélte, azt mi vele történt. Ezek gondolták is, hogy hol történhetett 
ilyesmi és egymás kö|t mondták : „Bizonyára Scarabone Buttafuoco 
volt az." És hozzá fordulva az egyik azt mondta. ,Jó ember, adj 
hálát az Istennek, hogy a pénzedet elvesztetted és hogy az eset 
ugy történt, hogy kiestél a házból és hogy nem tudtál visszatérni ; 
mert ha nem estél volna ki, megölnek és pénzeddel együtt magad 
is ott vesztél volna. De mit használ most a sirás? Nem kaphatsz 
meg egy csillagot az égből, de nagyon könnyen meghallhatsz, ha 
az megtudja, hogy te ezt valakinek elmondtad.** És miután ezt 
mondta, egy kicsit megvigasztalták és azután igy szóltak. Látod 
mi megsajnáltunk téged és ha velünk tartasz egy ügyben, amire mi 
most készülünk, egészen biztos lehetsz, hogy fogsz nyerni annyit, 
amennyi felér azzal, amit vesztettél." Andreuccio mivel el volt kese- 
redve, azt válaszolta, hogy kész velük tartani. 

Ezen a napon eltemettek egy nápolyi püspököt Filippo Minu- 
tulot és gazdag omatusban temették el, az ujján egy rubinttal 
amely ötszász arany forintnál többet ért és ezt akarták ők kira- 
bolni; erre pedig Andreucciot szemelték ki. Andreuccio inkább 
kíváncsiságból, mint megfontolásból velük tartott és elindultak a 
Nagytemplom felé. De mert Andreuccio rendkívül bűzlött, az 
egyik igy szólt: „Nem találhatnók módját, hogy ez valahogy 
magát megmossa, nem bánom akárhol, csak ne büdösítsen oly 
borzasztóan?" Mire igy szólt a másik: — „De igen, közel 
vagyunk egy kúthoz, hol szokott lenni vödör és szárító is, 
gyerünk oda és mossuk jól meg." Elérkeztek ahoz a kúthoz és 
megtalálták a kötelet, de a vödröt valaki levette, tehát ehlatározták, 
hogy rákötik Andreucciot a kötélre és leeresztik a kútba, hogy 
mosakodjék ő ott meg és miután megmosakodott kösse magát 

újra a kötélre és Ók majd felhúzzák. Ügy is lettek. De miután öt 
odakötötték véletlenül a Signoria család egyik tagja, a melegtől 
vagy mert szaladt, megszomjazott és odajött e kúthoz inni. Mikor 
ezek ezt megláttak, rögtön futásnak eredtek. A többi családtagok 
is odaérkeztek és inni akartak és nem látták, hogy Andreuccio a 
kút mélyén meg is mosakodott, megragadták a kötelet Lerakták 
páncéljukat és fegyvereiket és elkezdték húzni a kötelet és azt 
hitték, hogy a vödör tele lesz vizzel. Andreuccio pedig amint látta, 
hogy közeledik felfelé a kút nyilasához kezeivel eleresztette a kötelet 
és kiugrott. Mikor a körülállók ezt látták, a hirtelen félelemtől szó 
nélkül eleresztették a kötelet és amilyen gyorsan csak lehetett, futni 
kezdtek. Andreuccio nagyon csodálkozott és ha nem tartja jól 
magát le is esett volna a mélységbe, ami bizony nagy kárt, ha 
nem halálát okozta volna, de mégis kijutott és miután a lerakott 
fegyvereket megtalálta, még jobban csodálkozott, mert tudta, hogy 
társai nem viseltek fegyvert. De habozva azt sem tudva, hogy 
nagy bajában mit fájlaljon legjobban, anélkül, hogy valamihez nyúlt 
volna elhatározta, hogy tovább megy és ment, anélkül, hogy tudná 
hova. Amint igy ment, vele szembe jött két társa, akik ép azért 
jöttek, hogy őt a kútból kihúzzák és mikor őt meglátták, rendkívül 
csodálkoztak és kérdezték, hogy ki húzta őt ki a kútból ? Andreuccio 
azt mondta, hogy nem tudja és elmondta nekik, hogy hogy történt 
a dolog és hogy mit talált a kút mellett. Miután ezek ezt meg- 
tudták nevetve elmondták neki, miért menekültek el és hogy kik 
voltak azok, akik őt kihúzták és anélkül, hogy több szót is vesz- 
tegettek volna, mivel már éjfél volt, elmentek a Nagytemblomba, 
ahova nagyon könnyen bejutottak és ott voltak a nagy márvány 
boltozat alatt és feszitő ruddakkal felemelték a födelet annyira, 
hogy egy ember beférhetett rajta és igy megtámasztották. És miután 
ezt elvégezték az egyik kérdezte : „Ki fog ide lemenni ?" — „Én nem." 
— „Én sem,"— mondtaa másik, de mondta Andreuccionak, hogy men- 
jen le ő. — „Ezt bizony nem fogom tenni," — mondta Andreuccio. Mire 
mindaketten ellene fordulva rárivaltak : , Hogyan, nem fogsz lemenni ? 
Istenemre mondjuk, ha nem fogsz lemenni, annyit ütünk ezzel a 
kalapácscsal a fejedre, hogy holtan fogsz elterülni." Andreuccio félve 
belépett a sírba és odalenn igy gondolkozott magában. Ezek engem 
kényszeri tettek, hogy lemenjek azért, hogy megcsaljanak, amiért 
is, ha én nekik majd már mindent kiadtam és majd ki akarok 

3* 

lépni, a boltozatból ök el fognak szaladni és én majd ott állok 
semmi nélkül.** Ezért elhatározta, hogy biztosítja a maga részét és 
mindjárt a drága gyűrűre gondolt, és miután beszállott lehúzta az 
érsek ujjáról a gyürüt és a maga ujjára vonta és azután kiadta a 
pásztorbotot, a miseruhát, a keztyüket és egész az ingéig mindent 
lehúzott és minden darab után azt mondta, hogy nincs már semmi. 
De azok bizonygatták, hogy ott kell lenni a gyűrűnek és mondták 
neki, hogy csak keresse mindenütt. De ö azt válaszolta, hogy nem 
találja és ugy tett mintha keresné, hogy őket megvárakoztassa egy 
kissé. De azok is a maguk részéről ép oly ravaszak voltak, mint 
ő, egyre mondták csak keresse, van még idő és egyszerre kirán- 
tották a támasztékot, amely a boltozatkövet tartotta és elszaladtak 
ott hagyván Andreucciot a sírban bezárva. Hogy mit érzett Andreuccio, 
amikor ezt meglátta, azt mindenki elképzelheti. Többször is meg- 
kísértette, hogy fejével vagy vállával felemelje a födelet, de hiába 
fáradott, mert a nagy fájdalomtól legyőzve elgyengült és vissza- 
esett az érsek holttestére. Ha valaki akkor ott látta volna, nehezen 
ismerte volna meg, hogy ki volt inkább halott a pűspök-e, vagy 
Andreuccio. De miután ismét magához tért keservesen elkezdett 
sirni, belátta, hogy itt minden kétség nélkül e kettő közül egyiknek 
kell történni : vagy nem jön többé senki a sirhoz, hogy azt fel- 
nyissa és akkor az éhségtől és a büdösségtől, a holttest férgei, 
közt kell meghalnia, vagy pedig eljön valaki és megtalálja őt itt 
és mint rablót felkötik. És amint igy gondolkodott és nagyon is 
búslakodott, hallja, hogy emberek jöttek a templomba és sokan 
beszéltek, amiből kivehette azt, hogy ezek ugyanazt akarják csinálni, 
amit társai már megcsinálták. Ettől bizony nagyon elfogta a félelem. 
Miután azok kinyitották a boltivet és megtámasztották, megakadtak 
azon a kérdésen, hogy kinek kelljen lemenni? Bizony senki sem 
akarta azt tenni, hosszas tanácskozás után végre egy pap igy 
szólt : „Mit féltek a holtak nem eszik meg az embereket, én lemegyek, 
bizony le ! * És miután igy szólt, mellével ráhajolt a sirkő szélére, a 
fejét magasan feltartva leeresztette lábait, hogy ott lenn elhelyezze. 
Mikor Andreuccio ezt látta, felkelt és megfogta a pap egyik lábát 
és ugy tett mintha le akarná rántani. Mikor a pap ezt érezte, egy 
rettenetest orditott és tűstént kiugrott a sirból. Ettől a többiek is 
mind megijedtek, nyitva hagyva a sirt, ugy elszaladtak, mintha ezer 
ördög űidözné őket. Miután Andreuccio ezt meglátta, reményén 

fölül megörült és kiugrott a sirból és azon az utón, amelyiken 
jött, távozott a templomból. És már hajnalodott mikor a gyűrűvel 
mendegélt és véletlenül kiért a partra és innen a vendéglőjéhez 
érkezett, ahol a társait és a vendéglőst találta, akik egész éjjel 
nyugtalankodtak érette. Ezeknek elmesélte kalandjait és ezek azt 
tanácsolták neki, hogy hagyja el azonnal Nápolyt. Ami* ő meg 
is tett és visszatért Perugiába és egy gyürüt szerzett ott, ahova 
lovakat ment vásárolni. 



VI. 

Eddig a novella. Hogy mik a hasonlóságok azt már előre 
bocsátottuk és most a különbségek is kitűntek. Beismerjük az el- 
térések oly nagyok, hogy nem kell csodálnunk, hogy a két mese 
azonosságát még senki sem jelezte. Kétségkívül, ha mérlegelnők a 
hasonlóságok és különbségek számát, a mérleg az utóbbiak javára 
dőlne. Összehasonlító irodalom történetben azonban nem a hason- 
lóságok száma, de a minősége a döntő. Azaz nem kvantitatív, de 
kvalitatív analízist végzünk. Sőt ha időben és térben távol álló két 
mese nem mutat semmi eltérést, úgy legtöbb esetben egyszerű 
fordítással van dolgunk, ami alig nyújt érdekes következtetést. Az 
ily megfigyeléseknek csak akkor van értéke, ha a kérdéses mesé- 
ről még nem tudtuk, hogy az fordítás. Ellenben fölötte érdekes és 
tanulságos, ha egymástól igen távol eső két mese formai és tar- 
talmi nagy eltérések mellett, rokonságot mutat. Ez esetben hosszú 
és változatos vándorlásra következtethetünk és az eltérések érde- 
kesen jellemzik a különböző korok, népek és írók ízlését és fölfo- 
gását, miknek kutatása és megállapítása az irodalomtörténet leg- 
szebb feladatai közé tartozik. Azonban itt még érdekesebb, mond- 
hatnók különösebb esettel állunk szemben, melyhez hasonlót alig 
tudunk az összehasonlító irodalomtörténetben. 

Ilosvaí tízennégyszakaszos epizódja nem csak hangjában de 
tartalmába is eltér a Boccacio novellától és a távoli rokonságot, 
elismerjük, csak igen vékony szálak tartják. Mindamellett az llos- 
vainál talált rokonság aránylik úgy a Boccacio novellához, mint 
Boccacio novellája az ő saját forrásaihoz. Ez még nem volna oly 
különös. De föltűnő már az, hogy ugyanez a Boccacio novella 

megvan még számos más olasz, német, francia, angol feldolgozás- 
ban, de egyik sem mutatja azt a változatot, amelyet Ilosvai alkal- 
mazott. Eddigi kutatásaink azt mutatják, hogy az ős régi sirrablási 
kaland oly kapcsolatban, ahogy azt Ilosvai adta, sehol sem fordult elő. 

Mindazonáltal világosan megállapitható a rokonság az idegen 
mesekörrel. Nézzük részletesen a hasonlóságok és különbségek sorát. 

Az asszonnyal való kaland Ilosvainál merőben más. Csak 
némi erőszakkal állapithatunk meg rokon vonásokat. Legfeljebb a 
következőket. Ilosvainál is az asszony üzenteti (irá), hogy látni 
szeretné Toldit és Toldi is azt hiszi mint Andreuccio, hogy az 
asszony szerelmes belé. Ilosvainál is szerepel a jó vacsora és nála 
is a vacsora után következik a fatális kibukás az utcára éjjel egy 
szál ingben. Ez az egyetlen feltűnően megegyező motivum az 
asszonnyal való kalandban. Ezután a sirrablás következik, melynek 
minden fontosabb részlete ugyanaz. Ott pironkodnak az utcán Toldi 
is, Andreuccio is. Toldi egy lakatoshoz bebotlék és ezekről pa" 
naszkodik. Andreuccióval szembe jön nem egy, de két — vasszer- 
számot vivő ember. Bátran lehet őket tolvaj lakatosoknak nevezni. 
Andreuccio is ezeknek panaszolja el baját, úgymint Toldi. Most 
következik a sirrablás. Boccaciónál ez igen érthető. Világosan, 
részletesen meg van okolva, miért megy el Andreuccio a rablókkal, 
mig Ilosvainál minderről egy szó sincs. De azért nem a kalan- 
dok közt, hanem csak az előadási mód közt van a különbség 
A sirrablási kaland lényegében ugyanaz. Toldi is, miként Andre- 
uccio kiad mindent a sirból és ezután a lakatos ráfordítja a 
nehéz sirkövet, ugy, hogy reggelig benreked. Még az is meg- 
figyelendő, hogy Ilosvainál is templomban történik a sirrablás. 
Oly mellékes részletek is megegyeznek, hogy a kiszabadulás 
után reggel mindketten a szállásukra mennek. Minden jel arra 
mutat tehát, hogy az Ilosvai-féle sirrablás, a Boccacio novella egy 
megrövidített rontott változata. 

A két sirrablás közt csupán két dologban van eltérés. Ilosvainál 
teljesen elmaradt a gyűrűvel való história és Toldi a saját erejéből 
menekül ki, mig Andreuccio pompás csellel. Ez eltéréseknek 
a zonban nem kell nagy fontosságot tulajdonítani. Mind a kettő 
valószínűleg a rövidség kedvéért történt. Ilosvai sehogysem tudta 
őket beleolvasztani az amúgy is nehezen érthető epizódokba. 

Az egész történetben, valódi lényeges eltérés csak egy van. 



Ilosvainál az asszony egész más csellel ugratja ki a lovagot, mint 
Boccacio keritőnöje. Ez a lényeges különbség azt mutatja, hogy 
Ilosvainál a két epizód nem lehet egyenes átvétel. Eredetükre három 
esetet tételezhetünklel : 1) Ilosvai maga alakította igy át e novellát, — 
ez nem valószínű. 2) Előfordulhat az Ilosvai-féle különös változat 
azon mesékben, melyek Boccacionak szolgáltak forrásul ; 3) vagy 
azon későbbi feldolgozások közt, melyek a Boccacio novella 
nyomán keletkeztek. 

Lássuk mindenekelőtt Boccacio forrásait. 

Az összes kutatók Bartoli,^ Landau,^. Liebrecht^ stb. szerint, 
Boccacio, novellájának első részét, a keritőnővel való kalandot, egy 
francia fablió után irta. Ez végeredményében ugyan más történet, 
de számos részletet, sőt az egész mese-szövést mégis innen vette 
Boccacio. A fablió cime: Boivin de Provins. A Barbazan-féle 
kiadás III. kötetében található. Mi csak egyes részleteket muta- 
tunk be. 



BOIVIN DE PROVINS. 

Moult bon lechiers fu Boivin Derék legény volt Boivin, ki feltette 

Propensa soi, que á Provins magában, hogy Provinsba megy a vá- 

Á la főire voudra aler sárra és ott magáról beszéltetni fog. 
Et 8i fera de lui parler. 

Tehát nemcsak a mese kiinduló pontja ugyanaz, de a két 
főszemély jelleme is hasonló, mindakettő hencegő feltűnni vágyó 
ember. 

Une bors grant acheta Vett magának egy nagy erszényt ; tizen- 

Douz deniers dedenz mis a két dénárt tett belé; sem többet sem 

Que il n'avait ne plus ne molns kevesebbet és elment a szajhák utcájába. 
Et vint sur la rue des putains 

Iluec s'assist desus un füst Itt leült egy fatörzsre, mely a ház előtt 

Qui estait delez sa maison volt és igy okoskodott. 



1 Bartoli I. prím! due secoli della letterature Italiana, Firenze 1878. 

2 M. Landau : Die Quellén der Decamerone Stuttgart 1884. 

3 Dunlop-Librecht : Die Geschichte der Prosadichtung Berlin 1851. 

Puisque je suis hors de la főire Minthogy Idnt vagyolc a vásárból távol 

Et en bon lieu et loing de gént, az emberektől, igen ]ó helyen, egész 

Deuse bien de mon argent magam megszámolom a pénzem. Min- 

Tout seul par moi savoir la somé den okos ember igy szokott tenni. 
Ainsi le font tűit li sage home 

A különbség itt az, hogy Boivín maga megy a bordély elé, 
de abban hasonlóság van, hogy ö sem gyanítja, hogy rossz 
helyen jár. A ház előtt ülve, elszámolja a pénzét és ezt a házból 
meglátja Mabile, a keritönő és tüstént elhatározza, hogy a pénzt 
kicsalja. Épen azon gondolkodik, hogy mikép szerezhetné meg, 
mikor Boivin felsóhajt. 

S'or eutte ma douce niéce Óh ha itt volna most a kis húgom' 

Qui fut fille de ma toun Tiéce Tiéce nővérem leánya, az édes kis 

... Ah douce niéce Mabile Mabile. 

Véletlenül unokahugát is Mabile-nak hivják. Figyeljük azt 
is meg, hogy Boivin maga említést is tesz pár szavával a rokon- 
ságról. Erre Mabile kijön a házból és megkérdezi tőle, hogy ö 
kicsoda. 

Dont estes vous et vostre nom? Kicsoda önP És mi a neve? Fouchier 

Je ai nom Fouchier de la Brouce de la Brouce-nak hivnak; De Ön ha- 

Mes vous sembler ma niéce douce sonlit a kis húgomra, hasonlít jobbam 

Plus que nul fame, qui füst. mint bárki más. Ön a nővérem leánya ? 

. . . Estes vous füle de ma soeur ? Tiéce-nek vagyok leánya uram. 
011 sire, de dame Tiéce. 

Erre aztán bemennek a házba. Tehát a keritőnö itt is rokon- 
ságot hazudik a férfinak, hogy magához csalja. A csel igy ugyanaz. 
Gazdag vacsorához ülnek és Mabile újra a rokonsága felől kér- 
dezősködik. Mikor megtudja, hogy felesége meghalt, fölajánl neki 
egy lányt. Így akarják ellopni a pénzét, de Boivin nagyon óvatos. 
Sőt mielőtt még a leány ellopta volna erszényét, elkiáltja magát, 
hogy meglopták. Mabile tényleg azt hiszi, hogy a lopás már meg- 
történt és erre kidobatja Boívint. Boivin szerencsésen elmenekül, 
a házban nagy veszekedés van a pénzért. 

E fablóból láthatjuk, hogy ez valóban forrásul szolgál 
Boccaciónak. Innen vette Andreuccio alakját sőt magát azt a 
kalandot is, hogy fiatal emberek könnyen pórul járnak ha pénzű- 

ket mutogatják. Továbbá a rokonságot hazudó asszony csele is 
ugyanaz. Ezt a történetet Librecht szerint megtaláljuk még a Gil 
Blas I. könyv 16. fejezetében, és Biedermann Utópia II. könyv 
4—7 és 19—24 fejezetében. Valószínűleg előfordul még több 
helyen is, de ez irányban nem kutatunk, mert e kaland semmi 
hasonlóságot nem mutat az Ilosvai-féle epizód első részével. Reánk 
nézve ez összehasonlításból leglényegesebb Boccacionak az a vál- 
toztatása, hogy nála Andreuccio a vacsora után egy szál ingben 
esik ki az utcára, amit sem a fablionál, sem a két idézett válto- 
zatánál nem találunk meg. Tehát ez már Boccacio módosítása és 
ez az egyetlen motívum, mellyel az Ilosvai-féle asszonynyal való 
kaland a Boccacio novellával rokonságot mutat. És ez az első 
ok, amiért Ilosvai epizódjának távoli alapforrását a Boccacio novellá- 
ban látjuk. 

A második ok a sirrablás. A hasonlítás alapjául itt nemcsak 
a megegyező részleteket tekintjük, de a novellának azt a különös 
formáját is, hogy ezt a sirrablást is egy fölsülési kaland előzi 
meg. Ebben is Boccacio volt az első. ö' kapcsolta legelőször 
össze e két különös kalandot és így az összes novellák vagy szín- 
darabok, melyekben e két kaland egymásután következik közvet- 
lenül vagy közvetve a Boccacio novellából származnak. Ilosvainál 
e két kaland összefügg, tehát ez is azt bizonyítja, hogy epizódjá- 
nak távoli alapforrása a Boccacio novella. 

A sirrablás eredetét illetőleg megoszlik a tudósok véleménye 
és bajos eldönteni vájjon Boccacio, novellájának ezt a részét is 
oly készen kapta-e, mint az asszonynyal való kalandot. 

A legrégibb kommentátorok Domenico Maria Manni^ és 
Giulio Ferrario a sirrablást megtörtént ténynek veszik. Utalnak a 
régi nápolyi krónikásokra, kik Filippo Mínutoló-ról a novellában 
szereplő püspökről feljegyzik, hogy annak gazdag sírját kirabolták. 
Utána néztünk azonban, a megjelölt krónikákban (Ughello Itália 
sacra VI. Roma 1659. és Chíocarello: Antestítum Pracelarissimae 
Neopolitanae ecclesiae Catalogus 1643,) de ott semmi ilyet nem 
találtunk. A nevezett krónikákban csak az van, hogy Boccacio 
állítja azt, hogy ezt a sírt két tolvaj kirabolta. De a történé- 
szek ezt az állítást nem erősítik meg. így hát történeti adat- 



1 Istoria del Decamerone Florenc 1742. 

ról szó sincs. Nem is valószínű, hogy Boccacio humoros kimene- 
telű kalandja megtörtént tény volna. Ellenben több jel arra mutat, 
hogy ez a sirrablás régi eredetű népmese. Meg is található több 
olasz népmesében. Mi csak egyet fogunk idézni Guiseppe Pitré^ 
gyűjteményéből. 

Cime La fíggiu tistardu — (Az önfejű, gyermek). A tartalma 
röviden a következő: Volt egyszer egy fiúcska, aki nem akart 
engedelmeskedni az apjának és inkább megszökött hazulról. Egy 
idegen városba érkezett és nem volt hová lehajtani a fejét, hát 
elment a templomba, és ott a gyóntató fűikében elaludt. Épen 
aznap meghalt egy herceg, akit abba a templomba temettek 
el. Összes kincseivel együtt tették a sirba, és az ujján egy nagy 
gyémánt gyűrű maradt. Ez éjjel négy fegyveres rabló lopódzott 
a templomba, hogy a sirt kirabolja. A templomban mindent 
gondosan megvizsgáltak és valami különös bűz csapta meg 
az orrukat, sőt a gyermek hortyogását is meghallották. Mikor 
megtalálták a kis gyermeket, megakarták ölni, de megkegyelmeztek 
neki, ha lemegy a sirba és kiadja a kincseket. A gyermek bele- 
egyezett és leszállt a sirba és sorra mindent kiadott. Mikor a 
gyűrűhöz ért, azt gondolta magában, hogy neki ugy sem fognak 
adni semmit a rablók, hát ezt nem adta ki. A rablók erre 
ráforditták a sirkövet és elmenekültek. A fiúcska bentrekedt és 
keservesen sirt. Azonban kis idő múlva újra rablók jöttek, akik 
ismét felnyitották a sirt. A fiúcska csak erre várt. Mikor a rabló 
leereszkedett, átkarolta a derekát, mintha ketté akarná törni. Erre 
a rabló megijedt és kiugrott és mindnyájan elszaladtak. 

Ezután más kalandok következnek. Ez a népmese azonos a Boc- 
cacio- féle sirrablással és könnyen lehetett annak forrása. Ugyanezt a 
sirrablást megtaláljuk egy montalesi népmesében is. Nerucci : Sessanta 
novelle montalesi, (a XVI. mese). Ez teljesen a Boccacio novellát 
adja. Azaz elbeszéli az asszonnyal való kalandot és a sirirablást. 
Landau és a többi kommentátorok szerint azonban, a népmesék 
keletkeztek a Boccacio novellából és nem megfordítva. Ránk nézve 
ez a körülmény mellékes. Annyi kétségtelen, hogy az Ilosvai-féle 
sirrablás teljesen megegyezik ugy a Boccacio novellával, mint az 
idézett népmesékkel. De nem valószínű, hogy Ilosvai innen vette 



1 Fabie novelle e raconti Siciliani Florenc 1882. 

volna a sirrablás meséjét. Nincs más hátra, mint azon XVI. századbeli 
elbeszélések közt keresni forrását, melyek a Boccacio novella nyo- 
mán keletkeztek. 

Andreuccio történetét számos XVI. századbeli feldolgozásban 
találtuk meg. E feldolgozások feltalálása nagyobb részt önálló 
kutatásunk eredménye. Sajnos, igen későn akadt kezünkbe Martin 
Montanus Andreützója a „Litterarisches Vérein" kritikai kiadásában. 
Itt Johannes Bolté kommentálja e novellát és felsorolja az eredeti 
Boccacio novella összes változatait. Mi csupán egy olasz feldol- 
gozást találtunk, melyet ő nem emlit (Francesco Sansovio-ét) de 
viszont többet az általa emiitettek közül nem tudtunk megkapni. 
Vagy pedig oly nyelv irodalmába tartoznak, amelyet nem ismerünk. 
A teljesség kedvéért itt ezeket is felsoroljuk, de csillaggal jelöljük, 
ezekről nem felelünk. Tehát a Decameron második napjának ötödik 
novelláját, azaz a sirrablás vtörténetét megtaláljuk még a következő 
Íróknál és nemzeteknél. 

I. Olasz nyelven: 

1. Francesco Sansovio: Cenfo Novelle. (Velence 1565) Mind- 
járt az első novella, a cime szintén Andreuccio. Csaknem szórul- 
szóra, minden lényegesebb eltérés nélkül a Boccacio' novella 
átdolgozása. Érdekes, hogy Sansovio előszavában tagadja, hogy 
e novellát BoccaciotólJ vette. Ha ennek hitelt adunk, ugy csakis 
ja szájhagyomány lehetett a forrása. 

2. Sachetti: Novelle, A 120 novella szintén Boccacio átdol- 
dozása. 

3. Sercambi: Novelle, A 98 novella. 

4. P. Aretino : II filosofo. Vigjáték, melynek szövevénye tulaj- 
donkép a szkolatztikusok vitája, de e kereten belül igen szárazon 
és értelmetlenül, dramatizálva van az egész Boccaccio novella. 
Érdekes, hogy a darab főhősét, aki a sirt kirabolja és porul jár 
Boccacionak hivják. 

4. *Canali Andreuccio di G. Boccacio ridotto al ripresentabile 
(Velence Í612.) 

5. Lu figgiutistardu j ^ ^^^ ^^,.^^^^ ^ 

6. Paolino da Peruga \ ^ 

II. Francia nyelven: 

7. *Nicolas de Troyes: Grand Faragon. A novella csak kéz 

iratban van meg, de Mabile — Nicolas de Troyes kiadója — 
állítása szerint szórul-szóra a Boccacio novella fordítása. 

III. Német nyelven: 

8. Hans Sachs: Schwünke. IV. 34. ed. Goetze. 

9. *Hans Sachs. Der Dieb ins Bischaffsgrab. Meisterlied. 
Csak kéziratban. 

10. *Heinrich Mugling: Drei Unglück Andreutzos. 1546. 
Csak kéziratban. 

11. *Schertz mit der Warheit Tunker Andreas. 1550. 

12. facob Ayrer: Fastnachspiel von Andreutzo. IV. 31. ed. 
Keller. 

13. *Lundrop Wisbadisch mesenbrünlein. II. 2. 

14. Mariin Montanus: Andreutzo. 217. ed. Johanes Bolté. 

IV. Angol nyelven: 

15. *Painter Palace of Pieature. I. 36. 1567. 

16. Campbell Popular tales of ihe West Higlands. 

17. Island népének: Kistulands. (Germania XXIX.) 

18. Gering : IslandskanentyrL 

Előfordulnak azután még XVII. és XVIII. századbeli feldol- 
gozások, de ezek már nem tartoznak ránk. 

Mindezen feldolgozásokról azonban meg kell jegyeznünk, 
hogy csaknem kivétel nélkül szórul-szóra a Boccacio novellát 
adják. Különösen az olasz feldolgozások. Még a színdarabok sem 
mutatnak semmi lényeges eltérést. Sehol sem találtuk a kerilönő 
kalandját felcserélve a sokkal illendőbb oroszlánra ugrató özvegy 
tréfájával. A sirrablási kaland oly vát»ozatban tehát, ahogy azt Ilosvai 
adta nem fordul elő sehol sem. De azért tagadhatlan, hogy a Toldi 
monda két komikus epizódja, a felsorolt mesékkel rokonságot mutat. 
Elvitathatatlan a tartalmi és formai rokonság. A tartalmi rokonság 
különösen a teljesen azonos sirrablási kalandban van, a formai 
rokonságot az epizódoknak az a kettős szerkezete adja, amely 
szerint a sirrablást itt is egy komikus felsülési kaland előzi meg 
és e két kaland egymással szorosan összefügg. 

A feldolgozások nagy száma mutatja, hogy ez a sirrablási 
kaland, különösen a XVI. században, igen kedvelt és elterjedt, tehát 
nagyon ismert mese volt. Főleg Németországban, ahol schwankok 
novellák, fastnachtspielok és komédiák tárgyát képezte. Valószínű, 

hogy innen került át hozzánk. Fennmarad tehát eldöntlenül az a 
kérdés, hogy honnan vette Ilosvai a két epizódot? Amint láttuk 
sem magából a novellából, sem annak forrásaiból, sem az eddig 
ismert feldolgozásokból. De hogy a novellával és a feldolgozásokkal 
az epizód rokonságot mutat az tagadhatatlan. így két esetet kell 
feltételeznünk a) vagy megvan ez a novella rejtve valahol oly fel- 
dolgozásban is, ahogy azt Ilosvai adta - és ez a valószinübb; 
b) vagy lehetséges az is, hogy maga Ilosvai tudatosan cserélte fel 
a novella első kalandját egy másik tréfával, mely oly könnyen és 
szépen volt beilleszthető a sirrablás elé. Ez esetben nem tagad- 
hatjuk, hogy igen ügyesen járt el, mert kitűnő tréfa az özvegy 
tréfája és utána elég ügyesen következik a sirrablás. E feltevé- 
sünkhöz természetesen meg kellene találni, akár önállóan, akár más 
kalanddal kapcsolatban ezt a tréfát. Sajnos ez irányban hiába 
kutattunk. Oroszlánokkal való cselt nem találtunk sehol. 

Itt-ott némileg hasonló motivumok és helyzetek előfordulnak, 
de erőszakos volna ezek alapján összefüggést feltételezni. Mi csupán 
néhány érdekes és jellemző példát hozunk fel, anélkül, hogy ezekben 
keresnők az epizód első részének forrását. így Bandello egy novellá- 
jában (III. kötet 22. novella), az asszony a tolakodó lovag ellen 
a következő cselt használja. A palota egy szobáját szépen fel- 
disziti kárpitokkal és virágokkal és jó vacsorára hivja a lovagot. 
És mikor a lovag gyanútlanul bemegy a szobába, mögötte becsa- 
pódik az ajtó. A szépen feldiszitett szoba, a palota börtöne volt. 

Természetesen csupán a kárpitokkal feldiszitett szoba, a 
vacsora és a némileg hasonló helyzet mutat analógiát az Ilosvaí- 
féle epizód, első részével. Maga a történet merőben más. Minket 
azonban több szempontból érdekel ez a történet. Nemcsak azért, 
mert a hősei magyarok, két magyar báró és az egész mese Mátyás 
idejében játszik, hanem mert ez a novella szintén a Boccacio 
egy novellájának (II. nap, 9 novella) a hires fogadásnak egy válto- 
zata. Tudjuk, hogy Ráskay Gáspár Vitéz Franciscojának szintén 
e novella a tárgya. így fölötte érdekes, hogy nem Ráskay az első, 
aki e történet oen magyar hősöket szerepeltet. Azonban ennek 
hosszabb tárgyalása nem tartozik ide. 

Visszatérve Ilosvai epizódjára, a budai özvegy asszony tréfá- 
jára, még csupán két hasonló motivumu mesét akarunk megemli- 
teni. így a Hagen-féle Gesammt Abenteuer III. kötet 49. és 50, 

meséjében előfordul az á motívum, hogy á Vendégségben lévá 
lovag a ház asszonya előtt levetkőzik. Maga a történet azonban 
rokonságot nem mutat az Ilosvai-féle epizóddal. Ellenben egy 
német Schwankban Jörg Wickram Rollwagebüchlen 40. elbeszélé- 
sében, nem csupán a helyzet hasonló, de előfordul az özvegy 
asszonynak az a csele is, hogy házából kiugratja a betolakodó 
lovagot. Ez a schwanck hasonlit leginkább a budai özvegyasszony 
tréfájához, ép ezért egész terjedelmében közöljük. 



Mint vesztett el egy zsoldos katona egy ugrással egy szép leányt, 
azonkívül az éjét a disznó ólban kellett töltenie. 

Van a jámbor zsoldosoknak — Isten bocsássa meg nekem — 
egy rossz szokásuk ebben az országban, de különösen Svábország- 
ban és a Fekete-erdőben. Tél idején elhagyják az őrhelyeket és 
megtámadják a parasztokat eleségért. Kenyeret, tojást, sót és zsirt 
követelnek. Ilyenkor nem egy szegény embernek kell adakozóvá 
lenni, ha akar, ha nem. Igaz, hogy senkit sem kényszerítenek, de 
oly fenyegetődzve kérnek, hogy szívesen ad mindenki, csakhogy 
béke legyen. 

Van azonban a jó cimboráknak egy közösen megállapított 
jelük. Ahol egy zsoldos éjjeli szállást kapott, ott az, a szoba 
ajtajára egy burgund keresztet fest. Ha a cimborák közül valamelyik 
ilyen szobába lép és meglátja a jelt a falon vagy az ajtón, nem 
is kér már semmit, sőt barátságos szavakkal mondja a gazdának: 
„Hej jól látom, hogy ez katona kvártély, itt jól fogadnak engem !" 
Ha az ilyen éjjel jön, akkor a gazda igen jól tudja, hogy nem 
szabad utasát sokáig kéretni, ha még a pápától volna is engedelme 
— köteles szállást adni. 

Tehát megtörtént egy fiatal tapasztalatlan katonával, hogy 
nagy éhségében és szegénységében igy akart magán segíteni. 
Elment egy gazdag paraszt házába és ott szállást és vacsorát 
kért. A paraszt arra gondolt, hogy van a szomszédságában egy 
özvegy asszony és annak egy derék leánya, akik inkább megven- 
dégelhetnék ezt a katonát. Azért igy szólt : „Kedves katonám ; nékem 
nagyon sok gyermekem és cselédem van, és igy nem tarthatlak 
magamnál. Itt van egy kis pénz, ezen vehetsz egy itce bort, fogadd 



47 

ezt szívesen és menj abba a házba, melyet ott látsz. Ott biztosan 
jól fognak fogadni és^még a ház örököse és birtokosa is lehetsz." 

A jámbor katona elhitte a paraszt szavait és elment az 
asszonyhoz szállást kérni. A jó asszony szivesen igért neki szállást, 
de kenyeret nem akart adni. »0h — monda a katona — 
van annyi kenyerem, hogy hármunknak is elég.** így megegyeztek 
és asztalhoz ültek. Mikor a leány is asztalhoz ült, a katona ugyan- 
csak barátságosan nézett rá. „Ej ha, — monda — volna csak egy 
kocsma itt valahol, szivesen hozatnék egy itce bort !" — „Kedves fiam 
— felelt az asszony — ha akarsz bort hozatni, van a szomszé- 
domnak igen jó bora — pénzért. Ö különben pénzért szállást is 
ad. Ha te hozatsz bort, ugy mi is, én meg a leányom is hozatunk 
egy itcével és én még sváb kalácsot is sütök hozzá." A katonának 
tetszett a dolog, és más egyébre is gondolt és adott pénzt két 
üveg borra. A leány elment a borért, az öreg sütötte a kalácsot 
és aztán a szép nyári estén együtt ültek mind a hárman. Mikor 
pedig későre járt az idö, az asszony igy szólt : „Kedves fiam én nem 
adhatok neked szállást. Az egész házban én vagyok egyedül a 
leányommal és nincs csak két ágyunk. Te olyan szép fiu vagy, 
hogy nem hagyhatlak egyedül aludni. Azért hát ugró versenyt 
rendezünk : azok ketten, kik legmesszebb ugranak, háljanak együtt 
az éjjel. A katonának ez a dolog tetszett, mert azt hitte — amint- 
hogy ugy is történt — hogy a leány messzebb fog ugrani, mint 
az anyja. Tehát az alkuba belement. Az öreg kijelölte a célt, 
jó messze a háztól és mindjárt elsőnek ő ugrott. De ugyancsak 
kis távot ugrott. Utána a leány következett. Ez jó nagyot ugrott. 
Megörült ennek a katona, gondolván, hogy ő még nagyobbat fog 
ugrani, mint a leány és aztán ök ketten fognak együtt hálni. így 
összeszedte minden erejét és nagy vigan messze kiugrott tul a 
célon. Az anya és leánya csak ezt várta. Mig ö ugrott, hirtelen 
bezárták háta mögött a kaput és a lándzsáját egy ablaknyiláson 
kiadták. „Hohó — mondták — te nagyon is messze ugrottál !" 

A szegény gyermek igy hiába fáradott és hiába adta ki pénzét. 
Még esett is az éjjel és igy be kellett húzódnia egy disznó ólba. 
Másnap reggel elment ahoz a paraszthoz és elmesélte történetét. 
Az is óvta a nagy ugrásoktól. 

Ez a tréfa nagyon hasonlit az Ilosvai-féle epizód első részére. 
Itt is egy özvegy szerepel, aki vacsorát ád a tolakodó lovagnak 

és azután cseltel kiugratja a házból. Figyeljük meg azt is, hogy 
ez a katona is, ezért ugrik olyan nagyot, amiért Toldi t. i. az 
asszony szerelméért. A különbség csak a kiugrás helyén van. Toldi 
az ablakon, ez pedig az udvarból ugrik ki. Nincs kizárva azon- 
ban, hogy megvan ez a tréfa oly változatban is, hogy a lovagot 
az ablakon ugratják ki. 

Ezt szintén e schwank forrásai vagy változatai közt 
kellene keresnünk, de semmi hasonlót nem találtunk. Ugyanez a 
schwank meg van még Bobertag, továbbá Goedeke schwank 
gyűjteményében és az Aldeutscher Schwank und Sűft^rz-gyüjtemény- 
ben. De ezek és Wickram Rollwagebüchlein-\ét jelölik forrásaikul. 
Hogy Wickram honnan vette azt nem sikerült kiderítenünk. 

Az Ilosvai két epizódjára vonatkozó összehasonlító tanulmá- 
nyunkat tulajdonképen e szerény eredménynyel kell végeznünk. 
Több hasonlót sem az özveggyel való komikus jelenet, sem a 
sirrablásra vonatkozólag nem találtunk. Feltételezzük, hogy minda- 
kettö előfordul még több, nem idézett feldolgozásban is, de az 
eddigiekből láthatjuk, hogy mindezek különösen a sirrablásra vonat- 
kozólag alig adhatnak ujabb bizonyítékokat. Nekünk tehát csupán 
azt sikerült megállapítani, hogy Ilosvai e két epizódja idegen eredetű 
betoldás, így nem lehet része a tisztán magyar eredetű Toldi 
mondának és azt is kimutattuk, hogy mely mese ciklushoz tartozik 
ez a két epizód. Remélhetjük, hogy idővel Ilosvai közvetlen forrása 
is előkerül. 



/ 
Aranv János „Toldi szerelme" és a 

szentimentális-romantikus sirrablás. 




I. 



Munkánk egyoldalú volna, ha toldalékul a meseirodalomban 
elágazott második sirrablási kalandot, egy szentimentális romantikus 
mesekör sirbolti jelenetét is be ne mutatnók. Tesszük ezt neveze- 
tesen abból az okból is, mert a Toldi szerelmében előforduló 
sirbolti jelenet némely, motivuma a bemutatandó szerelmi regények 
e jeleneteivel meglepő hasonlóságot mutat Kétséget nem szenved- 
het, hogy Arany közvetve, vagy közvetlenül ez idegen mesekörből 
vette anyagát a Toldi Szerelme ez epizódjához. 

Eljárása különben igen egyszerű és természetes volt. Oly 
sirrablási kalandot, amilyet Ilosvai beszél el Arany nem alkalmaz- 
hatott. Ennek formáján és tartalmán változtatnia kellett. Ö külön- 
ben már a „Toldi Estéje" megírásakor változtatott az Ilosva-féle 
komikus epizódon. Nem érezvén a két epizód egybetartozását, az 
özveggyel való komikus jelenetet különválasztotta és mint gúnyos 
balladát mesterien szőtte be a „Toldi Estéjébe*. Fönnmaradt azon- 
ban még a sirrablás, melyet szintén nem akart elhagyni. 

A Toldi Szerelméhez irt előszavában mondja, hogy minden 
eposzban a legértékesebbnek az ^.epikai hitelt*' tartotta. Kénytelen 
volt tehát valami módot találni, mellyel nagyobb zökkenés nélkül 
bevehette a gyöngéd szerelmi regénybe ezt a különös és Toldi 
jellemével annyira ellenkező epizódot. Mi sem könnyebb, hogy 
ilynemű tervezgetései közepeit, véletlenül vagy tudatosan, az iroda- 
lomban ismert legszebb sirbolti jelenetre, a Rómeó és Juliára vagy 

más változatára gondolt. He hagyjuk figyelmen kivül azt sem, 
hogy Arany „Toldi Szerelmének" egész megalkotásában tudatosan, 
nem járt el önállóan : „Toldi középső része nem az én saját válasz- 
tásom" Írja az Előszóban. Barátai unszolására csaknem. meggyőződése 
ellenére kezdett ebbe a munkába. A krónikában még fennmaradt fel- 
dolgozatlan anyag, a nagyon is mesés prágai kaland, az özvegygyei 
való komikus jelenet, a sirrablás alávaló bűnténye semmikép sem 
látszott neki modern költői feldolgozásra alkalmasnak. „Monda 
nélkül pedig — vagyis legkisebb támasz nélkül a hagyomány vagy 
história részéről — egész epikai költeményt csak mintegy az ujjam- 
ból szopni, ha tudtam volna is, nem akartam."^ Tehát ezért kötötte 
ő magát Ilosvai krónikájához és igy a sirrabláshoz is. 

És ebben rejlik Arany mély éposziró felfogása: „a mondai 
vagy történeti alap bármily csekély és töredékes legyen, adja meg 
ily költeménynek (eposznak) azt amit „epikai hitelnek" szoktam 
nevezni". Ezt az epikai hitelt akarta Arany megszerezni vagy leg- 
alább is fentartani a trilógia középső részében, a romantikusnak 
induló Toldi szerelmében is. Tehát kénytelen volt mondai és 
történeti hagyományok után kutatni. A saját fantáziájából nem 
akart venni semmit és valószínűleg — tekintettel az epikai hitelre 
— idegenből sem merített. Hanem mély poétikai belátással vissza- 
fordult az alig megjelent és már elfelejtett romantikus magyar 
regékhez. Épen azon történetekhez, melyek vagy minden történeti 
alap nélkül vagy teljesen idegen mesékből születtek és épen ezért 
hitelre nem találtak. A Bolyai-Farkas András, Kisfaludy Sándor és 
Károly regéihez. Szigligeti történeti vígjátékaihoz, sőt talán egy-két 
még régebbi szép históriánkhoz. 

Arany ezzel két irányban hatott nemesitőleg. Egyrészt saját 
költeményének epizódjai megkapták a történeti színt, az „epikai 
hitelt" mert tárgyuk rokonságot és összefüggést mutatott a magyar 
előidőkből való regékkel. Másrészt e régi regék felevenedlek és 
mintegy szentesítést nyertek Arany lantján. Kisfaludy Tihamérja, 
Szigligeti „Rózsája'' eltűnnének irodalmunkból, mint sikertelen 
romantikus költői játékok. De Arany a motívumokat belevette a 
Toldi Szerelmébe és igy örökre fönmaradnak, mint a letűnt magyar 
lovagkor regéi. 



1 Előszó a Toldi Szerelméhez, 1879. 

Nem tartozik feladatunkhoz nyomról-nyomra kimutatni a „Toldi 
Szerelmének" forrásaitS csupán utalni akarunk arra, hogy a legfőbb 
motivumok kétségtelenül kölcsönvettek. 

Így mindjárt a bevezetés a kedves jelenet, az álruhában utazó 
király a vendéglátó Rozgonyi házban a Szép Ilonkára emlékeztet. 
Toldi Szerelme a fegyvercsere és a párviadala teljesen Szigligeti 
Rózsa cimü vigjátékából ' való. A nápolyi hadjárat eszméje 
és több motivuma Kisfaludy Károly Tihamérjából való. Anikó egész 
szereplése, valószinüleg egyenesen Ariostóból van véve. 

A sirrablás gyönyörű motívumai, a tetszhalál, a találkozás a 
sírboltban, a feltámadás stb., szintén nem lehet Arany invenciója. 
Itt sem tudjuk egész határozottsággal megállapítani, vájjon Arany 
motívumait egyenesen az idegen mesekörböl vette-e, vagy pedig 
a régibb romantikus magyar regék szolgáltak-e neki forrásul. Van 
ugyanis a korabeli irodalmunknak egy terméke, melyben megtalál- 
juk a szentimentális-romantikus sirrablási mese motívumait. Bolyai 
Farkas Andrásnak a Párisi ptr^ cimü érzékeny játéka, ebből az 
idegen mesekörböl való és nem lehetetlen, hogy Arany innen vette 
a sirbolti jelenetét. A darab bővebb ismertetésére még rátérünk. 

Mondanunk sem kell, hogy bárhonnan is merített Arany 
anyagot nagy romantikus eposzához az eredetiségét vagy költői 
nagyságát nem érínti. Elbeszélő költeményekben idegen moti- 
vumok felhasználása azok változtatása és bűbájos beleszövése a 
nagy eredeti eposzba, a legtöbb esetben, mint itt is a költői tehet- 
ség fényes próbakövei lehetnek. És nem Arany volt az első és nem 
az utolsó, ki ezt tette. Vergilius mennyit használt fel Homerosból, 
Zrínyi mennyit Tassotól és Vergiliustól. És elő tudnók-e sorolni a 
világirodalom nagy eposzaiban, hány epizódot, hány jelenetet talá- 
lunk meg újra, meg újra? És tagadhatjuk-e, hogy ezek a folyton 
előforduló és mindig megismétlődő jelenetek, ép a legkedvesebbek? 
Nem, a költői fantázia gyöngesége, de az emberi lélek természete 
és ebben osztozik a költőé is, hogy bizonyos történeteket, melyek- 
ben örök életigazság, vagy örök szépség van, annyira szeret, hogy 
újra meg újra elmond, vagy meghallgat. Ezek a történetek az örök 
szép példái a barátságnak, a szerelemnek, a szenvedésnek, a földi 
igazság és igazságtalanságnak, a küzdésnek, bukásnak vagy dia- 

1 Szinnyey Ferenc: Toldi Szerelmének forrásai. 

2 Ez adatra Beöthy Zsolt ő méltósága volt szives figyelmeztetni. 

dalra jutásnak. Ismerjük ezeket valamennyit, apáink is ismerték, de 
szeretjük őket újra hallani és különösen szépek és vonzók az eposz 
naiv formájában. 

Ki találta fel ezeket a történeteket? Egyikről sem tudjuk. 
Együtt születtek az emberi lélek bölcsességével és művészi érzé- 
kével és terjedtek el és változtak, amint szaporodott és szétszóró- 
dott az emberi nem. Mindig voltak és mindig lesznek. Világrész- 
röl-világrészre, korról-korra, nemzedékről-nemzedékre, könyvröl- 
könyvre vándoroltak és vándorolnak még ma is. 

Ki volt annak a bűbájos történetnek első feltalálója, hogy a 
szerelmes hős holtnak vélt kedveséhez lemegy a sirba és felnyitja 
koporsóját, hogy csók és könyzáporral árassza el még egyszer a 
kedves arcot és ott aztán a leány, szerelmese karja közt felébred, 
— mert a leány nem halt meg csak elaludt. Kié volt legelőször e 
gondolat és ki fűzött éhez legelőször történetet? Shakespeare? Nem. 
Luigi de Portó? Nem. A régi görögök? Nem. Az ephezusiak? A 
babylyoniak? — talán. És ki hozta e történetet legelőször sirrab- 
rablókkal, kalózokkal, tolvaj lakatosokkal kapcsolatba ? Xenophon ? 
Jamblichus? Ki tudná megmondani? Mi itt csupán be akarjuk 
mutatni e mese történetét, vázolni a motívumok eredetét és fejlő- 
dését. E kimutatás a világirodalom egyik legszebb novellájához és 
drámájához vezet és nyilt kérdéssé teszi, hogy mily viszonyban 
van a „Toldi szerelme" e mesekörhöz? 



U. 

E mese első nyomait a görögöknél találjuk, sőt épen 
a legelső szerelmi regényekben, melyeket az irodalom ismer. 
Jamblichus: „Babyloniai történeteiben'' és az ephezusi Xenophon:. 
„Antheia és Habrokomes'' cimü regényében fordul elő először a 
tetszhalál és sirrablás motívuma. Lássuk előbb a „Babyloniai tör- 
téneteket''. Rohde szerint ez a regény az első görög szerelmi regény, 
Kr. u. II. századból való. Tartalma a következő: 

Garmus babyloniai király szerelmével üldözi a boldog házas- 
ságban élő Simonist. Ez férjével, Rhodanessel, a kinzatás elől el- 
menekül. A király keresteti őket. Menekülés közben a szerelmes 
pár egy bariangba rejtőzik. Itt a vadméhek mézéből élnek, A méhek 

azonban mérges hüllők húsából táplálkoztak és igy a méz is 
mérges volt. A szerelmesek holtan terülnek el. így találják meg 
őket az üldöző eunukok. Ezek a halottakat nem merik bántani, 
sőt, mint a vallásuk parancsolja, ruhával befödték testüket és húst 
és kenyeret tettek melléjük. A szerelmesek azonban csak tetszhalot- 
tak voltak, mert a méreg csak elbóditotta és nem ölte meg őket. 
Aléltságukból felébrednek és tovább menekülnek. Útjukban egy 
temetési menettel találkoznak. A menetet egy jós megállítja és ki- 
jelenti, hogy a leány, akit visznek, nem halott, csak tetszhalott. 
Kinyitják a sirt és kiderül, hogy a jósnak igaza volt. A menet az 
élővel tovább vonul. A szerelmesek a sírban maradt ruhákat ma- 
gukra veszik és az ott talált ételekkel felfrissítik magukat, majd 
mély álomba merülnek. Üldözőik azonban nyomukra bukkannak 
és követik őket egész a sirig. Itt őket újra mozdulatlanul találják 
és ismét azt hiszik, hogy halottakkal van dolguk. A szerelmesek 
felébrednek és tovább menekülnek. Fölismerik azonban rajtuk a 
halotti leplet és sirrablás miatt a biróság elé kerülnek. A biró 
Simonist szépsége miatt Garmus királynak akarja elküldeni. A sze- 
relmesek erre megakarják magukat mérgezni. Azonban ismét csak 
altatószert isznak és nem mérget. A biró ilyen állapotban akarja a 
szerelmes párt elszállítani a királyhoz. Útközben azonban a szerel- 
mesek felébrednek és újra elmenekülnek. És folyik tovább a törté- 
net, mely már minket nem érdekel. 

Az eddig elmondottakból a következő motívumok tűnnek ki. 
Egy szerelmes párt több izben halottnak tartanak, de csak tetsz- 
halottak. Sírrablással is vádolják őket, de kiderül ártatlanságuk. 
Egy kényszerházasság miatt, mely őket örökre elválasztaná — mér- 
get isznak. Azonban csak altatószert kaptak és ismét csak tetsz- 
halottak lettek. Ez volna tehát a tetszhalál és sirrablási mese első 
legprimitívebb formája. Kezdetnek mindenesetre elfogadható. 

Már sokkal közelebb áll tárgyunkhoz a második görög 
regény, az Antheia és Habrokomes Itt találkozunk legelőször való- 
ságos sirrablással. E regény tartalmát is Rohde kivonata után kö- 
zöljük. 

Habrokomes és Antheia szenvedélyes szerelemmel szeretik 
egymást, de az istenek haragszanak a nagyon öntelt Habrokomesre. 
Az esküvő után, hogy az isteneket kiengeszteljék, hosszú utazásra 
határozzák magukat. Az úton kalózok támadják meg hajójukat és 



56 

a szerelmes pár fogságba esik. Kalandok végtelen sorozatán mennek 
keresztül, melyek nem tartoznak ránk, csupán a III. könyv 8-ik 
fejezetét veszszük ki. 

Antheiát egy előkelő szicíliai vitéz kiszabadítja a rablók ke- 
zeiből ép akkor, mikor megakarják őt ölni. Perilaus, a vitéz, fele- 
ségül akarja venni Antheiát. Antheia nem meri visszautasítani, csak 
harminc napi gondolkodási időt kér. A harminc nap eltelik és 
nagy pompával készülnek a lakodalomra. Antheia, hogy a válasz- 
tól megszabaduljon, egy orvostól mérget kér és a nászágyán 
kiiszsza. Perilaus mélyen lesújtva, a fényes lakodalomból, fényes 
temetést rendez. Gazdagon eltemeti a szép Antheiát. Antheia 
azonban nem kapott igazi mérget az orvostól, hanem csak 
altatószert és a sirban felébred. Először is kinos éhséget érez. 
de néma megadással tűri sorsát és fönséges nyugalommal 
várja a halált. A sors azonban mást rendelt. Éjjel corsikai rablók 
feltörték a sirt, hogy a kincseket elvigyék és midőn ott megtalál- 
ták a j-zép Antheiát, öt is magukkal vitték. Antheiát eladták rab- 
szolganőnek Alexandriában. A regény további folytatása nem érde- 
kel minket. 

E két regényben, de különösen az utóbbiban, már tisztán 
láthatjuk azokat a motívumokat, melyek alapján a későbbi európai 
irodalomban a legremekebb novella és dráma fog keletkezni és 
amely motívumok annyiszor megismétlődnek a legkülönfélébb költői 
műfajoknál és eljutottak a „Toldi Szerelmé"-be. 

Mi összeállításunkban főképen azt akarjuk kimutatni, hogy e 
motívumok minden időben ismeretesek voltak és a későbbi szerzők 
igen önkényesen bántak velük. Néha elhagyták a sirrablást, majd 
máshol nem szerepel a méregként adott álompor, ismét vannak 
novellák és drámák, hol az összes motívumokat megtaláljuk. Igen 
természetes, nem adhatunk oly összeállítást, mely fokozatosan fel- 
tüntetné, mint fejlődött és alakult át ez a mese egész odáig, míg 
Arany János a Toldi szerelmébe belevette. Nem adhatjuk ezt azért 
sem, mert mint már kifejtettük, nála egész másnemű átvételről van 
szó. Arany János teljesen a maga felfogása szerint és Toldi jelle- 
mének legmegfelelőbben dolgozta fel a tetszhalál és a sirrablás 
meséjét, csupán azt tartva meg belőle, mi kereken szépen össze- 
vág az egész Toldi regével. Arról sem beszélhetünk, hogy volt-e 
egyáltalában közelebbi vagy távolabbi forrása, szabatos összefűg- 

gést, határozott átvételt nem tudunk megállapítani. Azaz Arany 
János változtatásával épen úgy vagyunk, mint Ilosvai sirrablásával. 
Kétséget nem szenved, hogy idegen mesekörböl való, de sajátságos 
máshol meg nem található változatban. 



ni. 

Nézzük, mint alakult e regényekből az a nagy európai mese- 
ciklus, melynek egyes változatai a különböző nemzeteknél a szen- 
timentális-romantikus regény legszebb példái lettek és nekünk a 
„Toldi szerelmét' adta. 

A görög regények feltűnő hamar jutottak be az európai iro- 
dalomba. Közvetlen sorsukról és a kéziratokról ugyan mit sem 
tudunk. Annyi bizonyos, hogy az eredeti regények elvesztek és 
már a középkorban is csak szórványosan csupán a kivonatuk 
maradt fent. A későbbi változatok, mesék és színdarabok nem is 
innen eredtek. Egyedüli forrásuk és gyors terjesztőjük és örökös 
variálójuk csak a szájhagyomány lehetett. Azaz e regények átmen- 
tek vagy visszatértek a népköltészetbe és a keresztény irodalom 
kezdetével innen kerültek be az európai irodalomba. Feltűnő, 
hogy már igen korán megtaláljuk őket. Úgyszólván a legelső 
epikusok már ismerték és felhasználták e motívumokat. így Marié 
de. Francé „Eliduc*' cimü meséjében előfordul a tetszhalál. A nő 
itt is templomban van eltemetve és mikor a sirból felébred — 
megtudja férje hűtlenségét és kolostorba vonul. Az itteni sirbolti 
jelenet jórészt a görög motívumok megfordítása. 

Ha Marié de Francé meséje csak halványan emlékeztet a 
görög regényekre Chretien de Troys Cligés-e egyenesen innen való. 

A középkor legnagyobb költője, úgyszólván minden eposzába 
vegyitett görög motívumokat. Ezen nincs mit csodálkoznunk. A nagy 
lovagregények, a Trisztán monda, a Grál monda, az Artúr monda- 
kör főmotivumai, egyenesen a görög regevilágból erednek. A közép- 
kor egész költészete, szentimentalízmusa, platonikus szerelme, az 
aláhanyatlott klassicizmus első hullámverése volt. 

A Cligés tartalma ez: 

Cligés, a konstantinápolyi császár fia szerelmes Fenicebe, § 
német császár leányába. Az ifjak oly szépek voltak, hogy szépsé- 

gflk besugározta a palotát, akárcsak a napfény. De nem lehettek 
egymáséi. Fenicet, Cligés nagybátyja veszi el, Cligésnek pedig lovagi 
próbára, Arthur udvarába kell menni. A szerelmesek az esküvő 
napján búcsúznak el egymástól. Fenice azonban csodálatos módon 
megmenekül a kényszerházasságtól. Dajkája, Thessala bájitalt készit, 
melyet minden este bead férjének. Ettől ez mély álomba merül és 
azt álmodja, hogy karjai közt birja Fenicet, valójában pedig érintetlenül 
hagyja. így múlnak el évek, mig Cligés visszatér Konstantinápolyba. 
Bevallja szerelmét Fenicenak, söt tudtára adja, hogy egész távolléte 
alatt hfi maradt hozzá. Fenice is felfedi rejtélyes házasságának 
titkát, de vonakodik addig Cligésé lenni, mig az teljesen meg nem 
szabaditja a férjétől. Nem akar úgy járni, mint Iseut. 

. • . son corps fut á deux rentiers 
Et son coeur fut á Tun entier. 

Uj tervet eszelnek hát ki Tessalával. Fenice álomport kap és 
igy holtnak fogja magát tetetni és eltemetik. Cligés pedig éjjel meg- 
nyitja a sirt és elviszi Fenicet. Az ifjak terve fényesen sikerül, sőt 
a császár rövid idő múlva meghal és Cligés követi a trónon. 

E kivonatból láthatjuk, hogy az egész mese a görög regények 
variációja. 

Ugyancsak megtaláljuk a tetszhalál meséjét a prozairóknál is. 

Mindjárt az első prozairónál, az európai prózairodalom meg- 
teremtőjénél Boccaciónál. 

Szerintem a „Decameron" (X. nap, 4. novellája) az első prózai 
változata e görög regényeknek. Jóllehet maga a mese más, de a 
motívumok ugyanazok. 

Egy derék bolognai lovag, Messer Qentile, szerelmes volt egy 
férjes asszonyba, madonna Catalinába. Ez az asszony várandós 
állapotában hirtelen rosszul lett, összeesett — egy orvos halottnak 
nyilvánitotta. Nagy szomorúsággal eltemették a templom egy fülké- 
jében. Halálát hirül adták Qentilének is. Ez elmegy a sírjához, 
hogy kedvesét még egyszer lássa és hogy amit nem tehetett meg 
amig élt, halála után megcsókolhassa. Éjjel elmegy a templomba, 
megnyitja a sirt és zokogva ráborul a holttestre és csókolja, ahol 
éri. Majd keblére borul és akkor észreveszi, hogy az asszony szive 
dobog. Az asszony csak tetszhalott volt. Gentile megdöbben, de 
aztán erőt vesz magán, kiemeli az asszonyt és házába vezeti és 

anyja ápolására bízza. Végül nemesen legyőzi szerelmét és az asz- 
szonyt visszaadja férjének. 

Különösen érdekesek azok a részletek, ahol a lovag a nö holt 
hirén kesereg. Csaknem párhuzamba lehetne állitani a Toldi ke- 
servével. 

Boccacio után Masuccio di Salerno volt az első, ki a tárgyat 
ismét feldolgozza és egyúttal ő volt az első, ki e motívumokból a 
Rómeó és Júlia meséjét állította össze. Könyvét sajnos, nem tud- 
tam megszerezni és így a novella tartalmát, Liebrecht kivonata 
után adom. 

Mariotto, egy szienai nemes ifjú titokban megesküszik Gía- 
nozzával, kit a legforróbb szerelemmel szeret. Esküvőjükről csak 
az esketést vivő barát tud. Mariottónak ezután egy előbbi gyilkos- 
ság miatt menekülni kell. A magára maradt Qíanozzát házasságra 
kényszerítik. Ezt megakadályozandó az a barát, ki őt már össze- 
adta, az uj házasság előtt neki altató port ad. A leány a porokat 
beveszi és miután hozzátartozói azt hiszik, hogy meghalt, elteme- 
tik. Mariotto a leány holt hírét veszi és Alexandriából vissza- 
siet Sienába, hogy legalább holtan még egyszer lássa a leányt. 
Időközben azonban a leány leltrargiájából felébredt és maga sietett 
férje után Alexandriába. A Siénába érkezett férjet elfogják és a 
gyilkosság miatt kivégzik. A leány pedig, miután Alexandriában 
hiába kereste férjét, hazajön. Itt megtudja Mariotto szörnyű végze- 
tét, kolostorba vonul és nemsokára meghal. 

E novella, amint a rövid tartalmából is látjuk, alig tér el a 
görög regény tartalmától. Csupán a sirrablás hiányzik, de viszont 
a leány magától ébred fel a sírban. Érdekes, hogy Liebrecht e 
novellát Masuccio eredeti munkájának tartja, mert a Xenophon- 
féle regény a XV. században még nem volt kinyomtatva, tehát nem 
kerülhetett Masuccio elé. De ép ez igazolja kitűnően a mesék ván- 
dorlásáról szóló legújabb és leghelyesebb teóriát, hogy nem a 
könyvek utján, de a szájhagyomány nyomán terjedtek és terjednek 
még ma is. Masuccio után Luigi da Portó és Matteo Bandello és 
Cinthio dolgozták fel ugyanezt a mesét. 

Laigo de Portónál e mese klasszikus alakot ölt. Az összes 
motívumokat felhasználja és ezekből az ő geníaliás összeállításában 
nagyszerű megrendítő tragédia fakad. 

Rómeó és Júliát Lőrinc barát titokban összeadja, de a boldog 

nász után Rómeónak egy Capulet meggyilkolása miatt menekülni kell. 
Távollétében Júliát a család erővel férjhez akarja adni. Lőrinc barát 
Júliának álomport ad és Júliát halottnak hiszik és eltemetik. Rómeó 
megtudja Júlia halálát és sietve visszatér Veronába. Egyenesen a 
sirjához megy, azt felnyitja és zokogva ráborul a kedves halottra 
és ott mellette megmérgezi magát. Júlia az ölelések és csókoktól 
felébred, de már csak a haldokló Rómeót zárhatja karjaiba. Júlia 
fájdalmában szintén megöli magát. Időközben Lőrinc barát is eljön 
a sirhoz, hogy Júliát kiszabaditsa, de a halál már mindent elvég- 
zett. Júlia végszavaiból megtudja a rettenetes tragédiát. Története- 
sen a Signoria családja elhalad a sir mellett és megdöbbenve 
veszik észre, hogy az nyitva van. Azt hiszik, hogy rablók vannak 
odalenn, de abban a percben lép elő a szomorú barát. Lezárja a 
sirt és hiába faggatják, nem mondja meg miért volt lenn a kriptá- 
ban. Egyedül ő tudja a tragédia titkát. 

íme a reneszánsz fénykorában, az olasz novella fejlődésének 
tetőfokán mily remekmű keletkezik a tetszhalál meséjének zűrzava- 
ros motívumaiból ! 

Luigi da Portó novellája után a bűbájos mese varázshata- 
lommal terjedt el. Versengve siettek e történeteket újra meg újra 
megirni. Olaszországban úgyszólván e kor valamennyi irója irt egy 
Rómeó és Júliát. Több verses feldolgozás is van róla. Nagy részü- 
ket összeállította Alexandro da Torri (Pisa, 1830.) 

Angliába is gyorsan átment e mese és legnevezetesebb fel- 
dolgozása a Shakespeare Shakespeare valószínűleg Luigi da Portó 
novellája után irta színművét és nem nagyon sokat változtatott 
rajta. Legfölebb a tragikum emelésére azt, hogy Rómeó Tyboltot, 
versenytársát ott a sírboltban megöli. Ez némileg emlékeztet Tol- 
dira, ki szintén megöli Tar Lőrincet. 

Franciaországban is korán terjedt el e mese több fordításban- 
A tetszhalálnak igen érdekes humoros változata a Heptameron 60. 
novellája. Németországban megtaláljuk majd mindegyik XVI. szá- 
zadbeli mesekönyvben. Sajátságos, hogy hozzánk ném jutott el. 

Céltalan volna e helyen az összes Rómeó és Júlia fordításo- 
kat és feldolgozásokat felsorolni. Ez nem tartozik feladataink közé 
már azért sem, mert legkevésbbé sem akarjuk kimutatni, hogy 
Arany Jánosnak ép ez a mese szolgált volna mintául. Csupán 
utalni akarunk arra, hogy a sirrablási mese motívumai ősrégi idők- 

tol kezdve minden korban és *minden nemzet irodalmában meg 
voltak. Az írók jól ismerték és gyakran használták fel. 



IV. 

A XVII. században, a szentimentálismus felujulásának klasz- 
szikus korában a nagy szerelmi regényekben újra megtaláljuk őket. 

D'Urfé Astereája és számtalan epigonja Scudery és a Calpre- 
nade kaland regényei önkénytelenül felidézték e műfaj ősforrását, 
az első görög szerelmi regényeket. És az emberi képzelet alkotott-e 
szebb, megkapóbb motívumokat a nagy szentimentális szerelem 
illusztrálására, mint a tetszhalált a sirból való feltámadást és egye. 
stilést vagy örök halált a szerelemben. Természetes, hogy e regé- 
nyek majd mindegyikében megtaláljuk e motívumokat. Magában az 
„Astreá"-ban tulajdonképen nincsenek meg. Előfordul ugyan mind 
Céladón, mind Astrea álhalála, de ez nem sirból való feltámadás, 
hanem inkább csodás megmenekülés az igazi halálból. 

Ellenben van Urfénak egy ötfelvonásos pásztorjátéka a ^Syl- 
vanire", melyben a cselszövést teljesen a tetszhalál motívumai 
alkotják. E változat igen érdekes és bájos. A rokokó-kor minden 
cicomája pompásan illik a szertelen dekadens görög motívumokhoz. 
Trinite és Aglante pásztorok egyformán szerelmesek a szép pász- 
tornőbe, Sylvarinebe. Sylvanire Aglante-ot szereti, de zsugori apja 
Menandre, a környék leggazdagabb, de legcsunyább pásztorához 
Theanihoz akarja adni. A szerelmesek Alciron bűvészhez fordulnak, 
ki nekik csodatükröt ad. Aki ebbe a tükörbe belenéz, tetszhalott 
lesz. így elbűvölik Sylvaniret és az egész Lignon környék nagy 
részvételével eltemetik. Trinite Aglante riválisa kimegy a sirhoz, 
hogy még egyszer lássa szép imádottját. De a sírnál már ott 
találja Aglanteot és Menandret. Sylvanire felébred és végre Aglante, 
boldog felesége lesz. Trinite Fossinde nimfát veszi el. 

A XVIIl. századbeli kalandregényekben is nyomát találjuk e 
motívumoknak. Rohde különösen a Sophonisbe átdolgozásokra utal, 
hol szintén előfordul a tetszhalál és a sirból való feltámadás. Nem 
volt alkalmunk e kérdést bővebben kutatni, de hogy a XVIII. szá- 
zadban az emiitett regénymotivumok nem mentek feledésbe, annak 
legnyomósabb bizonyítéka, hogy épen ebben az időben jelenik 

meg az Antheia és Habrokomeá egyetlen fordítása, francia nyelvért. 
E fordítás előszavában a névtelen szerző utal is arra, hogy meny- 
nyire fontos megismerni a szerelmi regények ősforrását, a görög 
regényeket. Tehát e korban már tudták, hogy e motívumok köl- 
csönvettek. 

A német pásztor és kalandregényekben, melyek francia hatá- 
sok nyomán keletkeztek, szintén előfordulnak e motívumok. Itt ez 
irány megalapítója PMlep Zesen volt és mindjárt az első regényé- 
ben „Der afrikanisdxe Sopbonisbe"* szerepel a tetszhalál és a sír- 
rablás. És ha végig kutatnék a nagyobbrészt még ismeretlen és 
kiadatlan többi kalandregényt az akkori főrangúak oly kedvelt ol- 
vasmányait az „Aramena*^ (Braunschweigi Ulrich herceg 1710.), 
az Aziaiisdie Banize stb.-eket, bizonyára számos érdekes változa- 
tot találnánk. 

E kérdés reánk nézve annyiból is fontos, mert még nincs 
eldöntve, hogy milyen forrásból került hozzánk ez a mese. Mint 
már említettük, Arany előtt Bolyai Farkas András is felhasználta 
tetszhalál motívumát. Kétségtelenül idegen minta után dolgozott, 
de forrását nem sikerült megállapítanunk. 

Bolyai Farkas András a geniális mathematikus, úgy látszik, 
mint nagy elődje Fontenelle^ is, nagy gyönyörűséget találhatott a 
szentimentális szerelmi regényekben. Utolsó színdarabja a „Párisi 
per" tanúságot tehet e gyöngéjéről. Érzékeny játékának tartalma a 
következő : 

Denglos bankár és felesége Charlotte de la Roche, leányukat, 
Henriette-t, Bemard grófnak ígérték. A leány azonban tanítójába, 
Luisba, szerelmes. Mikor az ifjak viszonya kitudódik, Louisnak 
távozni kell. Henriettének egy levelet mutatnak, melyben Louis 
lemond róla. Henriette elájul és szülei ekkor így félig ájult állapot- 
ban erőszakkal eljegyzík Bernarddal. Louis azonban még az esküvő 
előtt álruhában visszatér. Festőnek adja ki magát és lefesti a 
menyasszonyt. 

Mikor magukra maradnak Louis felfeddí magát, újra szerel- 
met vall és megcsókolja a leányt. Henriette elájul. A szülők két 
orvost hivatnak, de ezek nem tudnak megegyezni. Courte doktor 
azt állítja, hogy a leány nem halt meg, Bombast ellenben halottnak 

hyiivánitja. Henriette nem ébred fel — tehát eltemetik. A temetés 
éppej az esküvő napján van. Most következik a negyedik felvonás, 
mely minket jelenetről-jelenetre érdekel. 

Jacques és Pierre két tolvaj elhatározza, hogy kirabolja Hen- 
riette gazdag sírját. Közben Courte doktor újra elmegy Dengloshoz 
és ismételten kifejezi aggályait Henriette halála fölött. Chariotte 
félőrülten kényszeríti őket, hogy menjenek megnézni Henriette sirját. 
A két tolvaj azonban megelőzi őket. Nagy erőfeszítéssel megnyitják 
a sirt, de abban a percben menydörgés támad és a rablók ijedten 
elmenekülnek. Loüis jön ki a sirhoz. Gyönyörű magánjelenet után 
megcsókolja Henriettet. Újra menydörög és villámlik és Henriette 
feltámad. A szerelmesek boldogan távoznak. Még egy borzalmas 
jelenet következik. Chariotte kijön a sirhoz, befekszik az üres 
koporsóba és ott megöli magát. Denglos borzadva találja meg 
felesége holttestét leánya koporsójában. Fájdalmában önmagát átkozza 
meg. Az ötödik felvonásban a szerelmesek boldogságát látjuk és 
a két gonosztevő sirrabló elitélését. 

E kivonat világosan mutatja, hogy Bolyainak ez a darabja 
az ősrégi szentimentális romantikus sirrablási mese egy változata, 
ö maga ennek forrásáról igen keveset mond: „Különösen pedig 
ezen munkára nézve ezeket jegyzem meg: I. Hogy a materiája 
igaz, a Párisi akták közt találtatik, lásd Kluget." Ezek igen rejté- 
lyes szavak, melyekből úgyszólván semmit sem értünk meg. 
Nem tudjuk mik azok a „Párisi Akták" és azt sem tudjuk, hogy 
ki volt ez a Kluge, aki bennünket erről felvilágosíthatna. Azonban 
a darab materiája aligha igaz. Itt Bolyai tévedett. Bolyai munká- 
járól egész határozottsággal állithatjuk, hogy az fordítás. És pedig 
nem a „Párisi Akták** valami szenzációs bünpör fordítása, melyből 
aztán Bolyai önállóan darabot irt, hanem minden kétséget kizáróan 
valamely XVIII. századbeli francia dráma fordítása. Az úgynevezett 
comedie larmoyante-ok közül való. Sőt Bolyai meglepő tisztasággal 
adja is vissza azt a tulfinomult mesterkélt beszédmodort, mely e 
század drámáira annyira jellemző. Különösen bájosak Henriette 
és Louis szerelmi jelenetei. Ez valóságos marivaudage mely nem 
lehetett Bolyai stílusa. Egyébként magából a szövegből is meg- 
állapíthatjuk, hogy az fordítás. A 69. oldalon olvashatjuk ezt: 
„a kisasszony unatkozni kezdett". S'ennuyer a régi franciában, sőt 
gyakran még ma is, nem unatkozni, hanem bánkodni-t jelent. 

Bolyai mondatában is a „bánkódni" megfelelőbb volna, mint át 
unatkozni. Továbbá a 108. oldalon egész francia mondatokat 
találunk. 

Bolyai tehát egyenesen forditás utján hozta be hozzánk a szenti- 
mentális romantikus sirrablás motívumát, csak azt nem tudjuk, 
hogy honnan hozta. Most végül el kellene dönteni, hogyan kerültek 
a tetszhalál és föltámadás motívumok a „Toldi Szerelmébe?" Több kö- 
rülmény arra mutat, hogy Arany valószínűleg Bolyaitól vette legalább 
a tetszhalál eszméjét és a sirrablás némely motivumát. Csupán a 
következő egyező vonásokra mutatunk : Piroska is, ugy mint Henriette 
elájul és ájultan temetik el. Tehát nem kap álomport, mint Júlia 
vagy Simonis. Aranynál is két sirrabló szerepel Hincz és Kuncz. 
Egyebekben igen sok az eltérés á Bólyai-féle változattól. Nehéz 
volna külön, mélyebbreható vizsgálódás nélkül eldönteni, hogy 
mily forrásból eredtek Arany motívumai. 

Vájjon csakugyan Bolyaitól yagy esetleg egyenesen az idegen 
mesekörből vette-e? Bárhonnan Í8 vette Arany az bizonyos, hogy 
a „Toldi Szerelme* az epizódja révén, közvetve vagy követlenül 
bele tartozik egy idegen nagy szerelmi regeciklusba és annak 
utolsó legszebb változata. Ez az összefüggés azonban az idegen 
mesekörrel nem von le semmit a Toldi legenda értékéből, sőt 
annak titokzatos romantikus báját nagyban emeli. 

Nézzük Arany mily motívumokból állította össze gyönyörű 
sirbolti jelenetét. 

„Toldi Szerelme" VI. énekének 77. szakaszával kezdődik a 
tulajdonképeni sirbolti történet. Az előzménye ennek a következő: 
Toldi párviadalban megölte Tar Lőrincet és mikor a holttetemet 
Piroska elé viszik, az a látványtól összerogyott „holtan*. Másnap 
ment a nagy temetés végbe. Piroskát koporsóba zárták (vele sok 
szép kincsét, egész falu árát) és a koporsót a gellérthegyi kőszál 
üregébe tették s húszan a nagy sziklát ráhengeritették. De még 
azon éjjel két tolvaj lakatos, Hincz és Kuncz a sirhoz lopództak, 
hogy azt kirabolják. A zárakat feltörték, de a nagy kővel sehogy- 
sem bírtak. 

Mig ezek ott settenkednek, Toldi is eljön a sirhoz, 
hogy kedves halottját még egyszer meglássa. A rablók ijedten 
rebbennek szét, de Toldi észre sem veszi őket, nagy - buvában 



eimozditja á bálványkövet és belép a sirüfegbe. Felnyitja Piroska 
koporsóját' és ráborul a kedves tetemre. 

Itt vagy, enyim vagy, hát én egyetlen egyem 
Hűlt porait közé oh hadd elegyedjem. 
Zokogó tört hangon forró öleléssel 
Áztatva szeméből, nagy záporeséssel 
Karjaiba szoritá, szivét szive mellé 
Eleven tűz lelkét ajkára lehellé, 
Szivta, melengette hosszú erős csókkal. 
S im a halott felnéz, felriad ily szókkal: 

Hol vagyok én ? . . . Ki ez? . . . s mozdula, felűle. 
Toldiban a vér is megaludt, meghüle 
Hátrafelé döbbent sirató helyéről 
Bársony kalpagja is ledagadt fejéről. 
De meg azt gondolja, hisz ez csak álom. 
[^ Nossza álmodjunk, hogy hamar el ne szálljon. 
Lassan szedi züllött gondolatait össze: 
„Hátha nem is holt meg, el vala rejtezve/* 

Piroska elébb néz, hordja körül szemét. 
Tapogatja elholt, merevült tetemé^ 
Motoz a teritőn, a koporsó leplén. 
Olykor egy-egy sóhaj könnyit vala keblén. 
Majd szeme a másik koporsón akad meg, 
Emlékezetében iszonyún virad med 
Színehagyott arccal, mint halovány viaszk 
Fordul Toldi felé s kérdi megint : „Ki az ?" 

Toldi nem állhatja, odaomlik térdre 
Csókolja ruháit, kezét, ahol érte, 
Szólítja galambnak, édesnek, övének 
Siri virágjának, szive szerelmének. 
„Enyim vagy, enyim vagy, te ki másé voltál 
Kit tőlem irigyelt az élet, az oltár. 
Most a halál keze, a feltámadásé 
Ad vissza, enyim vagy ! soha, soha másé ! 

Jer velem, elviszlek, . . . 
Örök, uj életre, boldog szerelembe. 
Maradj a világnak ezután is halva. 
Nekem élj egyedül, üdvöm birodalma. 

De Piroska visszarezzen e szótól, felháborodva megátkozza 

Toldit. Toldi kétségbeesve rohan ki a sirból, Piroska pedig újra 

ájultan hanyatlik vissza. 

A két rabló ezután visszafut és mikor látták, hogy Toldi már 
nincs ott, belopództak a suba és kifosztották a ^halottaf*. Söt még 
feljelentették Rozgonyinak Toldit, hogy ö rabolta ki a sirt Rozgo- 
nyi maga megy szobáival a sirhoz és ott találja Piroskát felülve. 
Az apa l)oldogan viszi haza leányát Piroska kolostort)a vonul. 

Ezek volnának Arany sirtmiti történetének főbb vonásai. Az 
egyes elemek eredetiségét felesleges itt vizsgálni. A részletekben 
Arany ép oly eredeti volt, mint a többi költő, ki e motivumakat 
felhasználta. Lényegében a Toldi szerelme ez epizódja teljesen 
megegyezik az idegen meseciklussal és annak minden változatával. 
Az összes fölsorolt történetekben, úgymint Toldi szerelmében sze- 
repel egy kényszerházasság, továbbá a l)oldogtalan nő tetszhalála, 
a temetés, a feltámadás, a szerelmesek találkozása a sírboltban és 
még igen gyakori, noha nincs meg mindenütt a sirrablás. E motí- 
vumokból a különféle irók a különböző korokban más-más törté- 
netet Írtak. Legérdekesebb a szerelmi történet kimeneteiének külön- 
félesége. A görögöknél ez boldog kimenetelű, az olaszoknál és 
Shakespearenél tragikus, Aranynál csupán szomorú. Vigasztalan 
zord történet valódi „bús ének"*. Piroska a kolostorban meghal és 

Toldi a sírjánál mindhalálig hfiséget fogad. 

íme ily befejezésre jutottak a magyar irodalomban a XIX. 
század végén a sokat vándorolt ősrégi sirrablási mese motívumai. 
Azóta tudtunkkal egy irodalom sem használta fel őket. Talán nem 
is fognak többé útra kelni, hanem elpihennek örökre az irodalmi 
hagyatéktárban. Mert vannak már nyugalomra tért mesék is. Lehet, 
hogy a sirrablási mese is idetartozik. A jövendő kor költészete 
talán idegenkedni fog, mind a komikus, mind szentimentális sír- 
bolti kalandtól. Más tárgyat igényel már a humor és a szerelem. 
De azért e motívumok örökké érdekesek lesznek. Az emberi 
invenció elsőrendű alkotásai maradnak. Az irodalomban is dicső 
utat tettek meg. Eljutottak minden, a legtávolabbra eső népek köl- 
tészetébe is, sőt egyeseknél a poétikai formák legkitűnőbb képvi- 
selőívé lettek. Az olaszoknál ez a történet a legtökéletesebb novella, 
Shakespeare ugyanezt a mesét a szerelmi dráma örök típusává 
avatja. A magyar irodalomban a legnagyobb és legbájosabb költői 
alkotás főmotivumaí. Habent sua fata líbellí . . . 

TARTALOM. 

ELSŐ RÉSZ. 

A bürlesak'komikus sirrablds. 

I. A Toldi monda és a róla szóló eddigi teóriák: 

1. Ös magyar Herkules monda. 2. Francia monda 3. Német monda. 
4. Nem monda, hanem történet. 5. Álláspontunk a Toldi kérdésben : 
llosvai krónikája színmagyar népmonda. Bizonyítékaink. A beleszőtt 
idegen epizódok. A világirodalomban elterjedt kétféle sirrablási mese. 
E munka tárgya, köre és célja. 

//. A mondai eredet üség részletes bizonyítása: 

llosvai krónikája csak a kfllformájában történeti krónika, valójában 
monda. A krónika „meséje'' is mondaszerű. Történeti tények nincsenek. 
Toldi tiszta népmondai jelleme. A krónika történeti színezete. Az elfo- 
gadható történeti alap. A monda kora. 

///. A krónika részletes elemzése: 

A bevezetés. A történet meseszerű kezdete. Az első gyilkosság. 
A nyomóruddal való jelenet — szerkezetbeli zavar. A második gyil- 
kosság. Toldi Budán. Toldi a királyi udvarban. Szerkezetbeli zavar. 
^ Miklós felkészül Budára. Az özvegy asszonnyal való találkozása. 

A párviadal és Toldi jutalma. E résznek eikfllönitett kerek népmesei 
szövése és jellege. Az ezután következő egyes kalandok. A két komikus 
kaland. Prága ostroma. A második párviadal. Az apródokkal való jelenet. 

Toldi halála. Mit mutatnak e részek? 

IV. A két epizód: 

Helyük a krónikában, llosvai elkülönítő kerete. A két epizód. A két 
epizód együvétartozása. A két epizód rokonsága a Boccaccio novellával. 



II 

V. A Boccacio novella. 

VI. A rokonság megállapítása: 

Az eltérések oka. A hasonlóságok és különbségek sora. Honnan 
vehette llosvai e történetet? a) Magától Boccaciótól. b) Boccacio 
forrásaiból, cj A novella későbbi feldolgozásaiból, d) Más hasonló 
mesék. Jörg Wickram meséje. Végszó. 

MÁSODIK RÉSZ. 

A SBeniimeniális romantikus sirrablás. 

I. Arany János nem alkalmazhatta az Ilosvai-féle sirrablást: 

Arany eposzi irói felfogása. A ,,Toldi Szerelme*' többi forrásai. 
Az eposz iró eredetisége. Az örök mesék. 

//. A szentimentális romantikus sirrablás eredete és elterjedése: 
A Babyloni történetek. Antheia és Habrokomes. 

///. A regények későbbi sorsa és változatai. 

Eíliduc. Cligés. Boccacio. Masuccio. Luigi da Portó. 

IV. A szentimentális-romantikus sirrablás a szentimentalizmus korában. 

A pásztor regények. A francia példányok. A német feldolgozások. 
Bolyai Farkas András. A párisi per. A „Toldi Szerelme" sirbolti jele- 
nete. Végszó. 

Bibliograjia. 

